Tidur Awal Bantu Anak Fokus Belajar, Cara Bantu Anak Hadapi Peperiksaan

Peperiksaan hampir tiba tak lama lagi. Tentu ibu bapa akan menggesa anak tidur lewat untuk fokus lebih dan memastikan semua subjek diulangkaji sepenuhnya. Maklumlah setiap ibu bapa nak anak cemerlang dan dapat semua A kan.

Namun, hakikatnya cara ini tidak digalakkan pada waktu kritikal ini. Ini kerana anak-anak yang kurang tidur akan mengadapi masalah untuk fokus dan mengingati pembelajaran dengan lebih baik.

Sama seperti makan, semua manusia memerlukan waktu tidur untuk menjaga kesihatan tubuh. Bagi kanak-kanak, tidur bukan sahaja penting dalam proses perkembangan mereka, tetapi juga penting untuk meningkatkan konsentrasi mereka dalam pembelajaran.

Berikut adalah keperluan waktu tidur kanak-kanak setiap hari menurut National Sleep Foundation:

USIA    KEPERLUAN WAKTU TIDUR

0-2 Bulan          12-18 Jam

3-11 Bulan        14-15 Jam

1-3 Tahun         12-14 Jam

3-5 Tahun         11-13 Jam

5-10 Tahun       10-11 Jam

Walaupun demikian, keperluan tidur setiap kanak-kanak tidak selalunya sama seperti jadual yang diberikan. Ada kanak-kanak yang memerlukan waktu tidur yang lebih singkat. Aktiviti dan kegiatan seharian sangat mempengaruhi keperluan tidur anak-anak kita. Ini kerana bukan sahaja dari segi kuantiti, kualiti tidur juga sangat mempengaruhi keperluan tidur setiap kanak-kanak.

Kepentingan tidur kepada kanak-kanak

Supaya anak tidak letih agar dapat menumpukan perhatian pada homework atau tugasan yang perlu dilakukan.

Merangsang hormon pertumbuhan (growth hormone) semasa waktu tidur yang  membantu pertumbuhan sihat fizikal dan mental kanak-kanak yang sedang pesat membesar.

3.Meningkatkan fokus

Kurangnya tidur mengurangkan oksigen sampai ke otak, justeru, mengurangkan fungsi kognitif otak. Mereka akan sukar fokus dan mempunyai kesukaran dalam menyelesaikan masalah.

4.Kadar pembelajaran

Anak-anak yang cukup tidur akan mampu untuk fokus dengan lebih panjang.

Oleh itu, mereka akan lebih mudah untuk memerhati dan mempelajari perkara baru di sekeliling mereka.

Perkara mesti buat sebelum tidur

Terangkan kepada anak-anak bahawa tidur yang sempurna adalah amat bagus. Beberapa hal perlu diambil tahu berkaitan dengan tidur anak-anak iaitu:

1.Pisahkan tempat tidur di antara anak lelaki dan anak perempuan.

2.Memadamkan lampu bilik ketika tidur supaya saraf-saraf mata boleh berehat dan tidur menjadi lebih aman.

3.Membersihkan diri sebelum tidur, menggosok gigi dan juga berwuduk.

4.Mengenakan pakaian yang longgar dan selesa.

5.Membaca doa sebelum tidur.

Jika anak-anak mendapat tidur yang berkualiti, tidak akan ada hutang tidur (sleep debt) yang dialami oleh anak-anak sehingga perkembangan mereka sempurna. Selamat mencuba ibu bapa


Nak Beraya Dengan Kulit Cerah, Putih Dan Mulus, Jangan Ragu-Ragu Cuba 5 Bahan Ni!

Kalau cakap mengenai wajah yang cerah, putih dan gebu, rasanya semua wanita inginkan wajah putih mulus. Apa lagi menjelang raya, semua ibu-ibu mahu tampil cantik dan cerah.

Sambil sibuk melayan kemahuan anak menjelang raya,  ibu-ibu kena cuba petua ini yang dikatakan membantu buat kulit lebih cerah dan licin. Tak perlukan kos yang mahal, semua bahan dirumah boleh anda aplikasikan di kulit wajah.

SCRUB KUNYIT

Skrub kunyit boleh anda aplikasikan di wajah untuk mendapatkan hasil kulit yang lebih cerah dan mulus. Ambil kunyit hidup bersama garam serta sedikit beras dan kisah hingga lumat. Kemudian sapukan ke seluruh wajah seperti memakai masker. Biarkan kering seketika dan selepas itu sentallah wajah dengan gosokan perlahan bagi menanggalkan segala bintik hitam. Wajah juga tampil lebih cerah.

PUTIH TELUR

Telur bermanfaat untuk melembapkan kulit. Selain itu, putih telur berfungsi untuk menganjalkan kulit. Cara yang sangat mudah iaitu dengan menyapu putih telur di wajah umpama memakai masker. Biarkan seketika dan basuh bersih. Tidak hanya menganjal dan mencerah, putih telur juga sangat berkesan untuk mengeluarkan bintik-bintik hitam di atas hidung.

LEMON

Lemon memang sangat banyak manfaatnya pada tubuh dan wajah. Lemon dikatakan sangat baik untuk mengeluarkan sel kulit yang mati dan menjadikan kulit putih secara semula jadi. Gunakan air perahan lemon untuk membersihkan wajah setiap pagi dan malam untuk mendapatkan hasil yang maksimum. Jadi, lemon kena sentiasa ada di rumah.

AVOKADO

Avokado kaya dengan vitamin E dan berfungsi untuk membantu mencerahkan kulit wajah. Ambil isi avokado dan sapu di bahagian wajah seperti masker seminggu sekali. Selain itu, avokado juga boleh menghilangkan kulit berminyak dan menghilangkan jerawat.

TOMATO

Tomato juga digunakan untuk mencerahkan kulit. Tomato boleh mengeluarkan sel kulit yang mati pada wajah. Gunakan masker tomato di malam hari dan bilas dengan air suam di pagi hari. Setiap hari melakukannya boleh mencerahkan kulit secara semula jadi dari dalam.


Rupanya Salah Makan Pun Boleh Jadi Penyebab Pening. Ketahui Puncanya.

Pening adalah perasaan yang merasakan bahawa dunia sedang bergerak mengelilingi kita. Ramai pakar perubatan berpendapat bahawa ia disebabkan oleh ketidakseimbangan cecair dalam alat pengimbangan badan yang berada dalam telinga, jangkitan kuman sehingga menyebabkan keradangan dalam telinga, serangan migrain atau dalam kes-kes yang jarang berlaku, ia adalah tanda awal bagi pendarahan otak, penyakit multiple sclerosis atau serangan strok.

Kandungan gula dalam darah yang rendah (hypoglycaemia) juga boleh menyebabkan pening. Malah makanan tertentu juga boleh menyebabkan rasa pening bagi sesetengah individu. Antaranya ialah :

1. MAKANAN MASIN

Garam yang banyak dalam makanan yang dimasukkan ke dalam hidangan sup sayur-sayuran, makanan beku, kentang goreng, keropok, sos tomato, daging sejuk, sosej, daging dan keju dalam tin boleh mengganggu keseimbangan cecair dalam sistem pengimbangan badan.

2. GULA BERLEBIHAN

Gula yang berlebihan ditambah dalam makanan yang dijual secara komersial dan minuman seperti minuman ringan berkarbonat, gula-gula, coklat susu, jeli dan jem untuk disapukan ke roti, kek dan roti yang ditambah gula di atasnya juga boleh menyebabkan rasa pening bagi sesetengah individu.

3. MAKANAN YANG MENCETUSKAN MIGRAINE

Bagi individu yang sedia mengalami migraine, mereka sangat sensitif terhadap makanan tertentu. Makanan yang menyebabkan migraine juga boleh menyebabkan mereka merasa pening. Bagi mereka yang sering mengalami migrane dinasihatkan agar mencatatkan jenis makanan yang mencetuskan sakit kepala dan pening, kerana setiap individu yang mempunyai penyakit migraine mempunyai makanan tertentu yang berbeza.

4. KAFEIN DAN ALKOHOL

Walaupun kafein dapat dinikmati oleh ramai orang, sebahagian individu yang sensitif terhadap kafein akan merasa sakit kepala dan pening. Kafein diketahui menyebabkan kita kehilangan banyak air, secara tidak langsung mengubah keseimbangan cecair dalam organ pengimbang dalam telinga. Minuman beralkohol pula secara langsung memberikan kesan negatif dan menyebabkan pening.

Sumber: Dr Zubaidi Hj Ahmad


“Kelahiran Kali Ini Lebih Sakit.” Impian Bersalin Hari Jumaat Tercapai, Ezzaty Abdullah Timang Anak Lelaki!

Pelakon Ezzaty Abdullah berkongsi berita gembira selamat melahirkan anak kedua di sebuah pusat perubatan di Rawang, Selangor pada pagi Jumaat.

Bayi lelaki seberat 2.95 kilogram itu dilahirkan secara normal kira-kira pukul 3.53 pagi.

Kata isteri Azwan Kombos ini lagi, kelahiran kali ini sedikit berbeza kerana ia lebih menyakitkan.

“Walaupun agak sakit tapi Allah permudahkankan urusan, jadi tidak terlalu lama saya menahan sakit itu.

“Alhamdulillah, sudah ada sepasang cahaya mata, memang banyak persamaan kelahiran kali ini dengan anak sulung kami, Harum Dalia.

“Doktor yang melakukan prosedur kelahiran adalah orang sama dan proses bersalin juga sama… cuma yang berbeza hanya rasa sakit sahaja,” ujarnya lagi turut memaklumkan akan menjalani proses berpantang di kediaman ibunya di Bentong, Pahang.

Dalam pada itu, Ezzaty turut meluahkan rasa syukur kerana impian untuk melahirkan anak pada hari Jumaat tercapai.

“Kalau boleh saya memang nak lahirkan hari Jumaat. Baby pun dengar dan dia keluar hari ini.

“InsyaAllah selepas ini saya sambung berpantang di rumah mak. Saya bawa confinement lady sekali untuk tinggal di kampung selama 44 hari,” ujarnya.

Ditanya nama anak lelakinya itu, Ezzaty memaklumkan akan berkongsi mengenai perkara itu pada hari ketujuh kelahiran.

Untuk rekod, Ezzaty mendirikan rumah tangga dengan pelakon Azwan Kombos pada 16 Julai 2016.

Hasil perkongsian hidup, pasangan ini dikurniakan cahaya mata perempuan bernama Harum Dalia yang kini berusia lima tahun.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Bila Isteri Menangis….”-Tok Abah Tinggalkan Pesan Buat Suami, Wargamaya Rasa Terkesan!

Sama juga dengan perasaan bahagia, kesedihan juga adalah sebahagian daripada kehidupan. Bahkan hingga ada yang mengaitkan wanita dan tangisan tidak dapat dipisahkan.

Menangis  menjadi salah satu cara untuk melegakan sesuatu yang menyesakkan di dada. Pun begitu sedarlah bahawa tangisannya itu bukan kerana wanita lemah. Bukan juga tanda dia merintih memohon simpati dan belas kasihan sesiapa.

Malah menurut perkongsian Dato Dr Mohd Fadzilah Kamsah, air mata seorang wanita itu tinggi nilainya.

Di saat seorang wanita menangis di hadapanmu, bukan tanda dia lemah. Namun betapa kuat dirinya menahan dan memendam demi sebuah kebahagiaan.

Peganglah tangannya dengan sebuah pengertian, maka dia akan bersamamu selamanya.

Jika kamu membiarkannya pergi, maka pergilah dia bersama tangisannya selamanya.

Lihatlah anak matanya, rasakan kesakitan yang terpendam dari dalam dirinya.

Hitunglah setiap titis air matanya. Kamu akan lihat betapa beratnya beban dari deras air matanya.

Para suami,

Menangis Bukan Kerana Lemah

Sedarlah bahawa tangisannya itu bukan kerana dia lemah. Bukan juga tanda dia merintih memohon simpati dan belas kasihan darimu.

Dia menangis kerana tak dapat menanggung beban dari dalam hatinya. Dia meronta-ronta, merintih dan lemas dalam kesedihan tak bertepi.

Waktu ini, fikirkan sejenak apa yang kamu lakukan untuknya.

Hanya kamu sahaja yang tahu jawapan itu.

Pertimbangkanlah baik-baik.

Kerana satu saat nanti, kamu mungkin akan terlambat untuk mengucap sepotong ayat, “Abang minta maaf!”

Masa itu segalanya sudah terlambat. Tak mampu dibaiki dan diungkapkan apa-apa untuk lagi.

Maka jangan kita biarkan keadaan itu berlaku pada kita.

Tanya Diri

Sedarlah bahawa, Allah kuatkan bahu wanita untuk menjaga anak-anakmu.
Allah lembutkan hatinya untuk menyelimuti hatimu hingga tenteram.
Allah berikan naluri yang kuat untuk tetap saling menyayangi walau pada saat itu wanita itu dikhianati berkali-kali.

Maka, layakkah kita mengasari dan menyakiti hatinya disebabkan oleh ego kita yang meninggi? Tentu tidak, bukan.

Moga kita buka mata dan hati. Moga Allah beri kita hidayah untuk mencipta kebahagiaan berumahtangga.

Sumber : Dato’ Dr. Haji Mohd Fadzilah Kamsah,
Berpesan-pesan pada para suami isteri hari ini.


“Bebel Macam Acik Bawang.” Sweetnya, Bebelan Fizz Fairuz Bila ‘Terpaksa’ Delete, Gambar Lama Almya Nadia, Rupanya Ini Sebabnya.

Betapa indahnya apabila sebuah rumah tangga itu sentiasa bahagia. Lebih manis sikap apabila pasangan saling memerlukan dan melengkapi antara satu sama lain. Bahkan sikap beginilah mewujudkan persefahaman dan sikap toleransi suami isteri amat penting dalam sebuah rumahtangga.

Muat naik terkini di Instagram, pelakon Pelakon Datin Almy Nadia enarik perhatian ramai peminat di media sosialnya. Almy Nadia memuatnaik video suaminya, pelakon Datuk Fizz Fairuz sedang membuat persediaan kelengkapan anak-anak ke sekolah berserta kapsyen ringkas yang mencuit hati.

Rupanya ini sebabnya. Sweeetnya!

Menerusi video berkenaan dikelihatan Fizz Fairuz, kelihatan seakan tidak puas hati mengenai postingnya yang sebelum ini terpaksa di ‘delete’ setelah memaparkan gambar lama isteri tercintanya, Almy Nadia. Sambil meluahkan pandangannya tangannya tidak kekok menampal sticker nama anak-anaknya di buku sekolah. Kerajinannya itu mendapat pujian isterinya.

Melihat  video berkenaan, ramai peminatnya  terhibur dengan bebelan, Datuk Fizz Fairuz.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Anak Tergamam Terima Mesej Ibu, Mengatakan Terlibat Kemalangan & Meninggal Dunia!

Umumnya di dalam keluarga, kita sering menghantar mesej antara satu sama lain untuk berkomunikasi, bertanya khabar mahu pun beri pesanan dan sebagainya. Tidak dinafikan juga, melalui hantaran mesej itu boleh membuatkan kita terasa dekat dan diingati selalu. Apatah lagi andai mesej daripada ibu ayah dan anak-anak yang disayangi.

Namun lain pula kisahnya terjadi pada keluarga ini, apabila di suatu pagi seorang anak yang dikenali sebagai Munirah Ezuddin menerima mesej daripada ibunya dengan ayat yang buat mereka adik beradik tergamam.

“Saya tak percaya mulanya bila ada orang hantar mesej guna telefon ibu beritahu pemilik telefon kemalangan dan meninggal dunia.

“Saya anggap mungkin telefon ibu tercicir dan harapkan orang itu tersalah, tapi terpaksa reda dengan ketentuan Allah apabila kehilangan ibu dan ayah serentak akibat dilanggar pemandu mabuk,” kata Munirah Ezuddin, 21, ketika ditemui di Unit Perubatan Forensik Hospital Jasin, hari ini.

Difahamkan menurut laporan myMetro, Munirah adalah anak kedua pasangan orang kurang upaya (OKU), Ezuddin Mohammad, 50, dan Surayah Muhamat, 48, yang maut selepas motosikal dinaiki mereka dirempuh Perodua Myvi dipandu lelaki dipercayai mabuk dalam nahas jam 7.45 pagi tadi di Jalan Serkam Pantai, di sini.

Tak Sempat Merasa Tinggal Di Rumah Baharu

Munira berkata, ketika kejadian dia bersama empat lagi adiknya sedang tidur di rumah pusaka nenek mereka di Tambak Bugis, di sini, sebelum menerima kiriman WhatsApp sekitar jam 8 pagi berhubung kejadian.

“Biasanya, jika ibu dan ayah hantar mesej tidak begitu teratur, tapi mesej diterima cantik dan jelas serta disertakan dengan lokasi menyebabkan kami adik beradik terus bergegas pergi mencari.

“Sebaik tiba di tempat kejadian, saya tergamam apabila melihat jenazah ayah dan ibu yang OKU bisu sudah terbujur kaku dan ditutup dengan kain.

“Hanya Allah yang tahu. Lebih menyedihkan apabila mengenangkan arwah ayah tidak sempat tinggal di rumah baharu di Sebatu, Sungai Rambai yang sudah 90 peratus siap.

“Itulah impiannya untuk tinggal bersama ibu sehingga ke akhir hayat selain hasratnya untuk menjadi nelayan selepas berhenti kerja di kilang membuat berus pada April lalu,” katanya.

Munirah berkata, ketika pulang daripada bersiar-siar di Bandar Melaka termasuk melawat Kota A Farmosa tengah malam tadi, ibunya ada memberitahu akan keluar untuk berjumpa semula rakan-rakan jam 8 pagi ini untuk sambung bersiar-siar di pusat beli belah.

“Ayah tidak menunjukkan perubahan sikap ketara dan ceria seperti biasa, begitu juga ibu.

“Arwah seorang penyayang dan kenangan yang tidak dilupakan dia gemar mencium kami dari kecil hingga kini,” katanya sebak.


Usah Banding Cara Ibu Urus Anak, Sikit Atau Ramai, Pasti Ada Acuan Sendiri, Itulah Cabaran Bergelar Isteri.

Ramai wanita yang bergelar ibu ingin memberikan yang terbaik buat anakn-anak. Ada yang sanggup berkorban untuk memastikan anak-anak berjaya.

Anak ramai atau sedikit, pasti ada cabarannya buat isteri. Lumrah ada yang membandingkan cara menguruskan anak-anak. Hakikatnya setiap orang mempunyai acuan sendiri untuk mendidik anak cemerlang dunia akhirat.

Sebagaimana perkongsian ini sungguh inspirasi buat ibu-ibu dalam menghadapi cabaran mendidik anak-anak.

Ada cara tersendiri didik anak

Saya ni anak 2 orang. Dah besar-besar pulak tu. Beza umur pun jauh. Takda sangat nak ditengok dan diuruskan mana. Bolehlah saya bersayang-sayang dan berlemah lembut selalu dengan anak saya.

Tapi adik saya ada anak bersusun paku. Banyak masa saya lihat dia sangat bersabar dengan anak-anak dia. Selalu dukung anak sebelah tangan masa sebelah tangan lagi makan. Sesekali dia termarah anak tu, taklah bererti dia mak yang panas baran asyik nak marah tak ketahuan. Dia bukanlah mak yang tak baik.

Mak dan mak mertua saya tinggal sini jarang-jarang. Kadang 2-3 bulan gilir-gilir tinggal. Masa dia tinggal sini, saya kool rileks je dengar depa nak cakap apa. Jarang-jarang jumpa ni seronok dengar mak bebel dekat kita. Ikut je lah apa-apa pun dia nak kata.

Tapi ada kawan saya yang memang tinggal dengan mak dan mertua dia. Kadang-kadang menangis cerita berkecik hati kena marah dah tua-tua. Lagi-lagi depan anak suami semua. Tapi saya taklah rasa dia mengadu sebab dia tak faham hati ibu dan jadi anak derhaka.
Dia bukanlah anak menantu yang tak baik.

Saya kadang lihat adik lelaki dan adik ipar saya raikan pasangan dengan buat kejutan hari jadi, beli hadiah, beli bunga, beli barang kemas dan buat sambutan masa hari-hari istimewa mereka.
Tapi suami saya dari kecik dah takda ayah. Cuma ada mak yang besarkan dengan susah payah. Dia takda contoh untuk lihat macamana nak rai-merai. Dari kecik tak pernah merasa sambut walau harijadi. Tapi taklah bermaksud dia suami yang tak bertanggungjawab dan tak memahami.
Dia bukanlah suami yang tak baik.

Saya bekerja. Ada masa dekat rumah. Ada masa dekat pejabat. Bolehlah saya ada waktu jumpa kawan nak berbual dan ada masa rehat untuk urus diri sendiri.
Tapi kawan saya suri rumah. Anak pun kecik lagi. Dari buka mata sampai malam urusannya cuma famili. Ada masa dia boleh rehat. Ada masa dia penat tak hingat. Sesekali dia kata letih urus rumah tu taklah bermaksud dia tak bersyukur ada keluarga disisi.
Dia bukanlah suri rumah yang tak baik.

Saya bekerja. Ada duit sendiri. Sesekali saya reward diri beli barang dan makan macam-macam sebab saya ada duit dan boleh buat semua dalam kemampuan. Kadang saya join kawan-kawan buat bisnes kecik sebab saya ada lebih masa. Dengan itu ada la sikit saya boleh cari harta.

Tapi adik saya tak bekerja. Dulu pun masuk U juga tapi dia pilih untuk jadi suri rumah sepenuh masa. Dia pilih untuk pantau anak sendiri depan mata. Apa yang suami bagi dia kena pandai bahagi dan guna seadanya. Ada buat online sikit nak tambah duit belanja. Dengan apa yang dia pilih taklah bermakna dia taknak majukan diri dia.
Dia bukanlah wanita yang tak berjaya.

Hidup ini kawan..Baca tapi jangan banding. Tengok tapi jangan tanding. Fikir tapi jangan pening. Rancang tapi jangan runsing.


Nak Didik Anak Displin Buat Kerja Sekolah, Cuba Trik Ibu Ini

Bukan mudah nak menyuruh anak fokus untuk membuat kerja sekolah. Lebih-lebih anak-anak yang masih kecil dan aktif.

Perkongsian puan Hazlina  Abdul Hamid

diharap dapat mendidik anak-anak melakukan kerja sekolah tanpa disuruh.

Tips nak suruh anak belajar/buat latihan.

Ada yg bertanya pada saya, macamana nak buat anak belajar?

Saya mulakan dari anak2 kecil, tanamkan minat anak pada buku dan ilmu. Sentiasa beri motivasi dan bantu anak set short term target dan long term target. Hiburan boleh, sikit2 je dah cukup.

Seawal std 1, kita buat jadual belajar setiap hari. Agar belajar itu jadi routine dalam diri anak2. Beritahu anak, pengorbanan itu perlu kalau nak berjaya.

Saya juga buat konsep – You want something from me, you give me what I want first.

Contoh : Boboy nak main basikal dgn kawan2?
– Boleh. Dengan syarat, buat soalan Maths 4 helai. Semua mesti betul. Tulisan mesti cantik, taknak cincai bocai.

Dah siap, alah salah 1-2 apa salahnya. Kita check, explain sikit. Haaa pergilah main puas2.

U make me happy, and I will make you even more happier. ?


Serangan Seragga Tanaman Tak Akan Ada,  Bila Ibu Hasilkan Bahan Ni. Terbukti Berkesan!

Andai ibu-ibu ada yang bercucuk tanam dijadikan hobi untuk mengisi masa lapang,  alangkah beruntungnya.

Bukan sahaja dapat mengutip hasil bila tiba waktunya, malah dengan bercucuk tanam juga boleh dijadikan aktiviti bermanfaat untuk dilakukan bersama ahli keluarga.

Menyedari hal itu, dengan hobi nan satu ini juga belanja dapur dapat juga dijimatkan bila mana hasilnya boleh dituai.

Pun begitu,  sebelum hasilnya boleh dinikmati sering juga terjadi beberapa serangan penyakit pada pokok yang kita tanam.

Atasi masalah itu,  kita boleh hasilkan sendiri racun organik yang lebih selamat digunakan dan dalam masa yang sama berkesan.

Nak tahu apa bahan-bahan yang diperlukan untuk hasilkannya,  jom semak perkongsian bermanfaat ini.

Kawalan Serangga Organik

Bahan:

(A)
Daun serai wangi – drp. 4 batang serai
Bawang putih – 5 ulas
Minyak masak – 2 sudu makan
Air – 1L

(B)
Cuka – 10ml
Garam – 1 sudu teh

(C)
Sabun pencuci pinggan cecair – 1 sudu teh/500ml air

Cara-cara:

1. Kisar semua bahan (A) kemudian tapis guna kain (tapisan halus)

2. Masak sehingga mendidih dan masukkan bahan (B). Renihkan sehingga agak berminyak (keluar minyak drp. daun serai wangi)

3. Sejukkan sebelum guna.

4. Sebelum guna, masukkan bahan (C) dgn sukatan 1 sudu teh/500ml air.

ps:
Sukatan ini boleh digunakan 2 kali (boleh dibahagi 2). Tambah air utk penggunaan sukatan 500ml.

Testimoni:
Berkesan utk menghapuskan ulat di pelbagai spesis pokok limau dan kari (terus kiok dlm masa singkat)

2. Mengurangkan serangan kumbang oren di pokok melon/timun & yg sejenisnya..

3. Berjaya mengurangkan serangan kulat di putik mangga (tak mudah luruh)

(saya uji sendiri pada tanaman saya..sejauh mana berkesan kpd tanaman lain dan jenis2 serangga lain masih belum teruji…Wallahu ‘alam..

Kelemahan:
Mudah hilang kesannya lepas hujan.

sumber : Aseef Alwee via Kebin bandar : Jom Tanam Sendiri.


“Dah lama Tunggu Video Macam Ni, Finally!” Cara Aiman Hakim Ridza Menyusu Isaac Raees Tarik Perhatian Warganet!

Sejak kelahiran cahayamata pertama pasangan selebriti popular Zahirah MacWilson dan Aiman Hakim Radza, perkembangan Isaac Raees sering mendapat perhatian.

Bayi sulung pasangan popular ini yang kini berusia empat bulan turut mendapat jolokan ‘Dimple Baby Isaac’ sentiasa menawan hati warganet.

Dilahirkan pada 5 Januari lalu di Perth Australia, Isaac Raees sekali lagi menjadi tumpuan warganet. Terbaru menerusi Instastory ibunya, Zahiran MacWilson menunjukkan Aiman sedang memberikan susu kepada Isaac.

“Daddy duties inbetween shooting scenes.”

BAGUS SUAMI MACAM NI

Rata-rata peminat teruja melihat Aiman menyusukan bayi sulungnya.

“Kan bagus kalau suami tolong mengasuh baby macam awak juga. Comel dua-dua.

“Sopannya daddy.”

“Suwitnya..Isaac dengan daddy.”

“Wah, Daddy.”

“Rajin Daddy.”


Bila Belah Ayah Terlalu Ramai, Keluarga Ni Siap Buat Salasilah Untuk Senarai Jemputan Kenduri!

Bertepatan dengan musim cuti sekolah pada hujung tahun ketika ini, jadi kelazimannya masa inilah ramai mengambil kesempatan untuk mengadakan majlis perkahwinan untuk memudahkan sanak saudara ada masa untuk datang memeriahkan majlis.

Oleh sebab itu juga, sebagai tuan rumah sebolehnya kita juga tidak mahu ada yang tercicir nama sanak saudara untuk diundang ke majlis itu nanti. Bimbang juga ada yang berkecil hati jika tidak diundang.

Mungkin video yang dikongsikan oleh seorang wanita ini di aplikasi tiktok yang tular apabila terpaksa mengingati salasilah keluarga sebelah ayahnya dengan membuat gambarajah untuk menjemput ke majlis perkahwinannya ini boleh dipraktikan.

Bukak Salasilah Sebab Nak Jemput Wedding

Menerusi video tersebut, seorang perempuan sedang mempersiapkan majlis perkahwinannya untuk menyenaraikan jemputan tetamu yang hadir. Apa yang lebih menarik perhatian adalah apabila keluarga sebelah ayahnya sangat ramai dan untuk mengingati satu persatu, dia terpaksa mengingat satu persatu dan menyenaraikannya.

Malah bukan itu sahaja, siap dijadikan carta salah silah keluarga di atas kertas besar agar nampak lebih jelas.

“Macam nak buat projek juta-juta”-Netizen

Meninjau di ruangan komen mendapati pelbagai reaksi daripada netizen setelah melihat video yang dikongsikannya itu.

Sumber : TikTok [su_button url=”https://www.tiktok.com/@itsnotafrina/video/7021090778285886746?is_copy_url=0&is_from_webapp=v1&sender_device=pc&sender_web_id=6937518543227323906″ style=”bubbles” background=”#3fc6b5″ size=”2″]@itsnotafrina[/su_button]


Mandi Malam Buat Tidur Lebih Lena, Tapi Ada Syaratnya. Ni Kajian Dah Buktikan & Kena Tahu!

Bercakap tentang mandi malam, banyak sungguh mitos-mitos mengatakan bahaya pada tahap kesihatan.

Namun kajian mendapati jika mandi malam sebenarnya banyak kebaikannya. Pun begitu ada syaratnya di mana perlu menggunakan air suam.

Nak tahu lanjut tentang mandi malam ini, jom semak perkongsian bermanfaat ini.

Khasiat Mandi Malam

Anda selalu melalui detik sukar untuk tidur malam?
Selalu berasa tidak cukup tidur sewaktu bangun pagi?

Ini mungkin satu cara terbaik untuk anda dapatkan tidur yang lebih berkualiti.

Kajian terbaru yang diterbitkan di sebuah jurnal menunjukkan mandi dengan air bersuhu 40 darjah Celcius, sejam atau dua jam sebelum tidur boleh:

✅ Meningkatkan kualiti tidur
✅ Anda akan cepat tidur berbanding biasa

Kajian mendapati, dengan air yang suam itu akan membantu membetulkan ritma sirkadian atau kitaran tidur (sleep cycle).

Malah, dengan air suam, ianya akan merangsang badan kita untuk meningkatkan pengaliran darah ke hujung anggota badan dan seterusnya menyejukan suhu badan.

Dan yang paling penting, anda dan juga pasangan dapat tidur dalam keadaan lena tanpa diganggu dengan bau badan yang ehem.

Rujukan
Science Direct


Enam Perkara Ini Biasa Anak Buat Tapi Jika Tak Pantau Memang Bahaya. Ikuti Peringatan Dr Ni.

Setiap ibu bapa sudah tentu inginkan anak-anak menjadi seorang yang cemerlang, cerdik pandai. Namun, tidak semua anak-anak itu ‘gifted’ mempunyai kepintaran semulajadi sejak kecil. Tidak perlu pantau, anak tetap pandai.

Namun, hakikatnya perkembangan setiap anak itu berbeza. Kita tidak  boleh membandingkan anak kita dengan anak orang lain. Justeru, untuk memastikan perkembangan anak tidak terganggu, ibu bapa harus tahu bagaimana untuk memantau aktiviti anak-anak yang semakin membesar. Ini kerana ketika ini otaknya sedang menyerap umpana span apa sahaja yang ada disekelilingnya.

Begitulah yang ditekankan oleh Dr Taufiq Razif mengenai betapa pentingnya memantau aktiviti anak. Malah beliau menyenaraikan 6  perkara yang biasa anak-anak lakukan. Ia supaya ibu bapa alert agar anak-anak tidak over dos terdedah kepada 6 perkara itu.

IKUTI PERKONGSIAN INI.

ALERT 6 PERKARA INI

6 Perkara Paling Bahaya Pada Anak Jika Tak Dipantau. Tolong bagitahu pasangan masing masing ya

1. Game

– Main game bukannya 100% salah sebab kadang kadang game boleh bantu tingkatkan ‘problem-solving skills’ dan ‘creative thinking’ anak kita

– cuma yang bahaya kalau ianya sampai membuatkan anak kita ketagihan ( internet gaming disorder ) akibat daripada tak ada limit dan pantauan langsung

2. Diet

– mengikut kajian ada hubungan yang sangat kuat antara masalah kegemukan ( obesity ) pada kanak kanak dengan pendedahan berlebihan pada skrin termasuklah TV, game, media sosial, tab dan lain lain

– ikut kajian, ni 3 cara macam mana pendedahan berlebihan pada skrin boleh buatkan anak kita jadi gemuk melampau :

i. Anak anak makin banyak makan bila tengah hadap skrin. Lagi lagi jajan dan air berkarbonat. Tu lagi gemuk jadinya

ii. Anak anak terdedah pada iklan makanan yang ‘low-nutrition, high-calorie’ dan minuman yang tak sihat yang membuatkan anak kita jadi lebih suka pada jajan, makanan ringan dan air tin

iii. Skrin ni ganggu waktu tidur anak anak. Bila anak terganggu waktu tidurnya, ianya akan mengganggu juga corak dan selera makan anak kita. Tu yang anak jadi makan tak sihat. Kadang selera kadang tidak

3. Gadget

– Gadget ni kalau tak dipantau memang bahaya sebab takutnya melebihi had Screen-Time yang dibenarkan

– Cuba tengok anak kita ikut ke tak panduan Screen Time yang dikeluarkan oleh American Academy of Paediatric ni

< 18 bulan : Jangan sesekali dedahkan dengan gadget kecuali sekali-sekala video-chatting dengan keluarga

18-24 bulan : 30minit/hari dengan pemantauan dan pengawasan penuh daripada ibu bapa

2-5 tahun : 1jam/hari dengan pemantauan dan pengawasan penuh mak ayah.

6 tahun ke atas : Kita kena tegas bab media. Pilih channel dan rancangan yang terbaik kerana apa yang dilihat dan didengar oleh anak-anak kita tu akan mempengaruhi subconscious mind mereka

4. Social media

– Kalau tak dipantau social media anak anak kita, memang adab dan social skills anak anak kita akan kelaut

– itulah kenapa mak ayah kena ajar anak anak tentang Digital Etiquette. Digital Etiquette ni adalah bagaimana kita nak anak kita layan orang di media sosial sama seperti mereka layan orang yang mereka jumpa di alam realiti

5. Lifestyle

– Sedentary lifestyle ataupun biasa juga dipanggil sebagai Sitting Disease adalah bila kita lebih banyak duduk dan tak banyak buat aktiviti fizikal sangat. Biasanya benda ni dialami oleh orang dewasa

– Cuma sekarang benda ni banyak kena pada anak anak kecil pula sebab mereka terlalu banyak mengadap game dan TV

– Selain daripada kegemukan melampau, yang kita takut kalau anak anak kita dah hilang ‘desire’ ataupun kemahuan untuk bersenam. Itu yang paling bahaya sebenarnya. Aduh!

6. Sleep

– Sedihnya bila ramai mak mak mengadu pada saya ramai anak anak mereka jadual tidurnya dah terbalik sejak PKP ni

– Kita sendiri pun kalau tak cukup tidur, emosi jadi lain macam kan? Asyik moody je. Rasa redup redup je jiwa seharian kan?

Cuba tengok jadual dan jam tidur anak kita ni. Cukup tak? Jangan jangan anak kita mengamuk dan meragam selama ni sebab tidurnya tak cukup.

Semua mak ayah WAJIB PANTAU berapa jam anak kita tidur dalam sehari

Ni jadual tidur anak kita berdasarkan National Sleep Foundation :

# 0 – 3 bulan
Kena tidur dalam 14-17 jam. Tak digalakkan kurang daripada 11 jam atau lebih daripada 19 jam

# 4 – 11 bulan
Kena tidur dalam 12-15 jam. Tak digalakkan kurang daripada 10 jam atau lebih daripada 18 jam

# 1- 2 tahun
Kena tidur dalam 11-14 jam. Tak digalakkan kurang daripada 9 jam dan lebih daripada 16 jam

# 3 – 5 tahun
Kena tidur 10-13 jam. Tak digalakkan tidur kurang daripada 8 jam atau lebih daripada 14 jam

# 6 – 13 tahun
Kena tidur dalam 9 hingga 11 jam. Tak digalakkan tidur kurang daripada 7 jam atau lebih daripada 12 jam

Kekurangan jam tidur walaupun cuma 30 – 60 minit sehari pun akan beri kesan pada perkembangan anak kita

Nota Kaki : Tolong save post ni baik baik ya supaya anda boleh rujuk balik ketika anda perlu nanti.


“Dia Memang Gifted, Sampai Orang Kampung Panggil Dia Aishah London.” Bapa Ini Kongsi Rahsia Anak Petah Berbahasa Inggeris.

Kisah si kecil ini tular dan menjadi bualan hangat di seluruh negara kerana kepetahannya berbahasa Inggeris. Hana Aishah Mustafa Kamal, 7, yang lancar berbahasa Inggeris sewaktu ditemubual sebuah saluran televisyen tempatan ternyata menarik perhatian ramai.

Gelagat si kecil ini dilihat dalam satu rakaman video berdurasi 23 saat dari berita RTM, menunjukkan Hana Aishah begitu fasih dan penuh keyakinan apabila bercerita tentang pengalaman pertama kali ke sekolah.

Video tersebut dipercayai diambil ketika Perdana Menteri, Tun Dr Mahathir Mohamad membuat lawatan ke Langkawi sempen Program Back To School baru-baru ini.

Dalam satu temu bual Mustafa Kamal yang merupakan ayah kepada Hana memberitahu kebolehan anaknya berbahasa inggeris adalah anugerah sejak dari kecil lagi.

“Dia boleh berbahasa Inggeris sejak umur tiga tahun, masa umur dua tahun masih pelat lagi. Tapi perkataan pertama dia dulu pun dalam bahasa Inggeris.

“Saya pun rasa pelik, dia memang gifted. Aishah ni suka tengok rancangan bahasa Inggeris. Dia belajar sendiri sahaja sampai orang kampung pun panggil dia Aishah London.

“Kalau naik kapal terbang atau jumpa pelancong asing, dia tarik tangan saya nak pergi tegur dan bersembang,” kata Mustafa lagi.

Beliau yang merupakan seorang peniaga, tidak mempunyai sebarang tip khusus dalam membesarkan anak-anaknya, apatah lagi mengasah kemahiran mereka dalam bahasa Inggeris.

Namun, beliau yang juga bekas pegawai Jabatan Kemajuan Islam (Jakim) memberi penekanan terhadap pendidikan agama buat Aishah dan lapan lagi anaknya yang lain sejak mereka kecil.

“Tak ada rahsia apa-apa, cuma jaga solat dan tekankan pendidikan agama. Macam Aishah, dari usia tiga tahun saya dah ajar solat. Saya juga tekankan pada pembelajaran al-Quran untuk dia.

“Dari segi pemakanan pun tak ada apa-apa tip, cuma selera Aishah lain sikit. Dari kecil dia suka spaghetti, pizza, keju. Kalau nasi, dua atau tiga hari sekali sahaja dia makan,” kata Mustafa.

Tambahnya lagi, mereka sekeluarga sering belajar bahasa Inggeris dengan Aishah memandangkan dia mampu berkomunikasi dalam bahasa itu dengan lancar, berbanding adik-beradiknya yang lain.

Dalam pada itu, Mustafa berkata, Aishah juga seorang anak yang mudah diurus dan dia langsung tidak gentar untuk menjejakkan kaki pada hari pertama persekolahan, pada Selasa.

“Dia teruja nak ke sekolah, kejutkan dia untuk bangun pagi pun senang, sekali panggil sahaja dan bangun.

“Soalan pertama dia pada guru kelas adalah mengenai peraturan sekolah, apa boleh buat dan apa yang tak boleh buat di sekolah.

“Dia memang suka tanya soalan yang pelik. Pernah dia tanya saya, kenapa kita solat ada kiblat ke Makkah, tapi tak nampak Makkah pun. Jenuh nak menjawab,” katanya lagi.

Mengulas mengenai video tular anaknya, Mustafa berkata dia bersyukur dan gembira dengan reaksi orang ramai yang rata-ratanya meluahkan rasa kagum terhadap kebolehan Aishah.

Malah, video murid tahun satu Sekolah Rendah Kebangsaan Kedawang, Langkawi, Kedah itu turut menerima ratusan ribu tontonan menerusi laman Facebook, Twitter dan Instagram.

“Bapa mana yang tak suka. Saya bersyukur sangat. Semoga ia menjadi contoh kepada anak-anak lain.

“Penguasaan bahasa Inggeris sangat penting, bila kita kuasai bahasa asing, lebih banyak ilmu kita boleh dapat,” jelasnya lagi.

Tambahnya, Aishah juga pernah menyuarakan hasratnya untuk menjadi seorang doktor atau pereka fesyen apabila dewasa kelak.

Baru darjah 1 dah pandai speaking english camni..Acik bangga dengan konfiden adik.

Sumber: Mstar Online


“Baru Tahu Dah Kahwin, Ada Anak.” Jadi Peserta GV 8, Keluarga Yassin Jadi Tumpuan Peminat.

Bagi yang mengikuti Gegar Vaganza musim 8 terbitan Astro tentu mengetahui akan kemuculan peserta yang disukai ramai iaitu kumpulan SAYA. terdiri dari kumpulan lawak senario iaitu Saiful Apek dan Yassin.

Sejak kemunculan mereka, siapa sangka keluarga juga turut mendapat tempias. Ia termasuk keluarga Yassin.

Menerusi akaun TikTok @puteriwarda17 telah menjadi tumpuan peminatnya apabila salah satu video yang memaparkan isterinya, Farrah Waheeda dan anak perempuan, Warda sedang mengikut rentak trending di TikTok. Malah video itu telah mendapat tontonan sehingga 1.6 juta.

Namun yang menghiburkan gelagat anaknya seakan menghalau Yassin supaya tidak menganggunya untuk berTikTok bersama ibunya.

Warda kelihatan comel menarik bersama ibunya.
Dalam pada itu, biarpun di halau, Yassin sempat beraksi lucu yang membuatkan netizen terhibur.

Peminat baru kenal isteri Yassin

Meninjau di ruangan komen, peminat mengakui baru mengenali isteri dan anaknya. Malah ada yang memuji kecantikan isteri dan anak Yassin.

Untuk makluman, Gegar Vaganza adalah terbitan Astro yang menyaksikan penyanyi profesional lama atau berpengalaman dalam industri muzik di Malaysia bersaing dalam satu pertandingan nyanyian. Dihoskan oleh Nabil Ahmad dan dan Jihan Muse yang disiarkan secara langsung setiap hari ahad 9.00 di astro ria.

Mesti anda teringat kartun-kartun zaman dahulu? Siapa yang selalu terpacak depan TV mesti tahu banyak kartun. Jadi jom tonton berapa banyak agaknya yang adik-adik BK kita ni tahu pasal kartun popular tahun 90-an dan awal 2000.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Sanggup Berhenti Kerja ‘Gomen’, Wanita Ini Nekad, Dah Buat Perancangan 6 tahun.

Bila sebut berhenti kerja ramai yang tidak berani untuk melakukannya. Maklumlah jika selama ini setiap bulan pasti akan mendapat gaji.

Apabila berada di dalam zon selesa ini ramai tidak berani melepaskan jawatan. Namun jika ada yang bercadang untuk berhenti, kena ada perancangan.

Bukan main terjah berhenti sahaja. Pastikan membuat persediaaan sebelum mengambil keputusan begitu.

Bagi yang bercadang berhenti kerja, boleh ikuta cara wanita ini. Caranya sungguh inspirasi untuk mengelak kita jadi tak tenang bila berhenti kerja.

Jom ikuti perkongsian wanita ini. Caranya bagaimana membuat persediaan sebelum berhenti kerja.

SANGGUP BERHENTI KERJA KERAJAAN/ GOMEN

Berhenti keje gomen sebab nak makan pagi dgn husband. Ni salah satu idaman kak yu la, bila tak terikat dgn kerajaan,boleh la makan pagi dgn husband..

Masa pkp kak yu memberontak sangat nak keluar cuma nak makan pagi je. Pasal resign kerja kerajaan ni ,ramai sungguh bertanya nak resign..

Sabar. bila kita berhenti,hari pertama kita celik mata kita kena sedar bahawa takde gaji bulan tu.

KENA SIAP SEDIA

Jadi sebelum berhenti kena ada,

Macam kak yu, walau masa tu sale bulanan dah ratus ribu masuk tapi tetap takde Lv,gucci semua tu.pakai Myvi je yg low spec.

Masa tu bulanan kos life style kami suami isteri dlm 2k++ je😆. Abe Faez pakai saga lama abah dia, kakyu pakai myvi dlm 500 lebih sebulan..duduk pulak kuarters kerajaan..

3.Ada income yg boleh bagi kat mak ayah tiap bulan,tak kisah la rm50 ke 100 ke.janji lepas berhenti mesti mampu bagi duit belanja kat diorang berterusan..

4. Usaha ada kereta kecil yang bebas hutang,rumah yg takde hutang..biasanya hutang wujud sebab lifestyle kita,kena sedar diri..


Stok Bahan Dapur Jika Pandai Susunnya, Rak Pantry Confirm Kemas Je!

Mempersiapkan stok bahan kering sepanjang musim perayaan ini dapatlah memudahkan kita daripada bersesak-sesak dihari raya membeli barang-barang untuk dimasak.

Pun begitu, pengurusan bahan-bahan kering tersebut perlu disusun rapi agar ruangan pantri tidak berselerak dan kemas.

Nak tahu bagaimana caranya, jom kita baca perkongsian daripada Widyana Ali ini.

Tips simpan barang di rak pantry dapur:

1)Periksa tarikh luput.
Apa yang dah expired boleh buang.

2)Simpan ikut kategori.
Rempah bersama rempah.Bahan untuk baking asingkan.Mudah untuk dicari bila perlukan.

3)Labelkan jika mahu.
Mudah nak trace tepung apa dalam bekas merah.Gula mana gula?

4)First In First out.
Mana yang beli dulu guna dulu.Sama konsep macam simpan susu ebm.

5)Pastikan bekas simpanan bertutup rapat supaya tidak dimasuki semut,serangga atau digigit tikus.

6) Asingkan dahulu segala kitchen gadgets, kitchen tools yang tak digunakan untuk dijual atau derma kepada yang memerlukan.Baru ruang menyimpan tak serabut dengan barang tak digunakan.

7)Declutter first, storage second. Kesilapan yang kita selalu buat ialah meluru pergi ke kedai untuk beli tempat storage macam rak kecil, rak besar. Bakul berbakul-bakul. Kan?

Tapi sebenarnya kita perlu declutter dulu atau sisihkan barang semua mana yang dah luput, mana yang tak guna,pecah atau rosak.Barulah boleh fikir storage.Macam saya guna mana yang ada je, tak beli baru. Guna je bakul mana ada.

8)Maintain sistem penyimpanan.
Hari ini kemas. Esok jangan sepah pula.
Sentiasa kemas dalam sistem berkala.
Tak kisah buat cleaning sebulan sekali ke, dua kali ke atau seminggu sekali ikut keselesaaan.

Barang memasak saya memang banyak sebab saya suka ada semua bahan lengkap.Lagi satu, saya suka memasak dan baking from scratch.

Sekian sedikit tips dari saya, Mama Wid.


“Sayang Baby Dalam Perut Mama Ye, Teruja Nak Dapat Adik.” Bakal Jadi Kakak, Gelagat Maryam Cium Perut Raih Perhatian

Momen yang cukup menyentuh hati si ayah saat melihat anaknya, Maryam kelihatan teruja lalu mencium perut ibunya Fazeera yang kini sedang hamil.

Itulah perasaan yang dirasai pelakon, Fizo Omar menerusi satu video yang dimuatnaik di tiktoknya yang menunjukkan kemesraan di antara isteri serta dan anaknya, Wan Maryam.

“The most excited sister!,” tulis Fizo ringkas pada ruangan kapsyen lalu dihujani dengan pelbagai ucapan daripada peminat.

Sebelum ini, Fazeera membuat pengumuman mengenai kehamilan selepas hampir dua bulan mendirikan rumah tangga. Perkongsian tersebut meraih perhatian ramai.

Pasangan ini mendirikan rumahtangga pada 21 Oktober, tahun lalu dalam satu majlis tertutup di Janda Baik, Pahang.

Sebelum itu, Fizo pernah berkahwin dengan usahawan, Mawar Karim pada 2013, namun, bercerai pada Julai 2019. Hasil perkongsian hidup, merekadikurniakan anak perempuan, Wan Maryam Wan Hafizol yang kini mencecah usia lima tahun.

Menjengah ke ruangan komen ramai yang mendoakan ibu dan anak yang bakal lahir selain tumpang gembira melihat kebahagian mereka seisi keluarga.


“..Kecam Saya Kata Kena Paksa Pakai Mekap, Itu Salah Ya” Anak Che Ta Jawab Isu Bersolek!

Bagi yang mengikuti perkembangan Aaisyah Dhia Rana, anak kepada pelakon dan usahawan, Rozita Che Wan pasti mengetahui si kecil itu sememangnya dari dulu lagi gemar untuk tampil cantik dengan sentiasa meletakkan solekan pada wajahnya.

Dek kerana ramai yang mengecam kononnya Aaisyah dipaksa untuk mengenakan solekan, baru-baru ini tuan badan sendiri menjawab persoalan itu dalam sebuah video yang dimuat naik dalam Tiktok milik ibunya yang lebih mesra dipanggil Che Ta.

Dalam video tersebut, dia mengakui bahawa dia gemar mengenakan solekan, tanpa ada paksaan daripada mana-mana pihak.

Aaisyah yang kini berusia lapan tahun berkata, jika ada yang berpandangan sedemikian, ia tidak benar.

“Siapa-siapa yang kecam saya, yang kata kena… dipaksa pakai mekap itu salah ya. Saya memang suka (pakai mekap)” katanya dalam video tersebut.

Meninjau di ruangan komen,  ada di antara mengikut Che Ta di Tiktok menyifatkan Aaisyah sudah sedia comel meski tanpa mengenakan sebarang solekan pada wajah.


Mandi Limau Dan Ais Rawatan Mujarab  Pulihkan Sakit Kepala Dan Angin Dalam Badan, Serius Wajib Cuba!

Lain orang, lain caranya dalam menjaga kesihatan tubuh badan. Ada yang lebih senang menggunakan produk kecantikan tak kurang juga yang mengamalkan petua-petua tradisional.

Bagi Fatin Lee yang berkongsi di facebooknya, dia memilih untuk mengamalkan mandi ais dan limau sebagai rahsia cantiknya setiap hari.

Katanya amalan ini juga dilakukannya sekian lama untuk memulihkan sakit kepala yang sering dialaminya. Jom intai caranya.

Dah 3 tahun Fatin amalkan mandi ais ni tiap kali sakit kepala atau pun penat dan sakit badan. Memang ‘painkiller’ paling berkesan. Ramai yang tak sedar ais ni banyak kebaikannya untuk kecantikan dan kesihatan. Kalau perasan kat spa pun dah banyak
yang buat terapi ais ni. Jangan tak tau, ia juga menjadi amalan atlet sebagai satu cara pemulihan yang lebih cepat.

Hanya guna 3 bahan dapur, je simple!

Bahan:
Air 1 baldi
Garam Kasar (seeloknya garam bukit)
Ais ketul
Asam limau nipis
Minyak Aromaterapi ( jika ada )

Caranya:
1. Sediakan satu baldi air paip.

2. Masukkan garam, ais ketul, perahan asam limau dan kacau biar ia sebati.

3. Baca Al Fatihah 7x, Bismillah5 7x (boleh cari kat google), Al Ikhlas 7x dan Selawat 3x.

4. Angkat baldi letak dalam bilik air, boleh mula siram dari kaki perlahan lahan naik ke atas dan lebihkan di belakang tengkuk. Kalau nak berendam lagi elok.

5. Dah siap kalau boleh jangan lap air tu. Biar ia kering sendiri kat badan ok.

Selalu fatin buat mandi dan bersabun dulu macam biasa. Dah siap baru lah mandi ais ni. Jom cuba dan rasai nya sendiri di rumah!
In shaa Allah pasti lebih segar dan bertenaga lepas ni.

Ekstra Tip:
– Boleh kuruskan badan
– Menaikkan seri wajah
– Rawatan kecantikan kulit paling berkesan
– Menghasilkan aura positif
– Kuatkan imunisasi & antibodi badan
– Kuatkan tulang
– Menghilangkan bisa & angin dalam badan

Sumber: Fatin Lee


Ikut Petua Ini Jika Mahu Bibir Kembali Merah. Guna Bahan Semula Jadi Sahaja, Cukup Senang Tapi Kena Rajin!

Tidak semua pelembap bibir dapat mengatasi masalah bibir kering, apatah lagi menghilangkan masalah bibir yang kehitaman akibat memakai lipstik.

Dalam hal ini anda mungkin perlu menggunakan kaedah rawatan semula jadi.

Sebenarnya memang ada jenis bahan makanan yang sangat bagus untuk merawat bibir dan mengembalikan warna kemerah-merahan bibir seseorang.

Jom kita tengok antara petua yang anda boleh guna pakai.

Madu

Usapkan madu ke bibir setiap hari secara rutin. Biarkan 15 minit, kemudian cuci dengan air suam. Ataupun boleh dibiarkan di bibir sepanjang malam dengan menyapu ke bibir setiap malam sebelum tidur.

Limau nipis

Limau nipis dapat memudarkan warna hitam pada bibir. Siapkan air perahan jeruk nipis sebanyak 2 sudu dan air suam 2 sudu. Campurkan air perahan limau nipis dan air suam. Sapu ke bibir anda dan biarkan 10-15 minit. Bilas menggunakan air suam.

Minyak zaitun

Campurkan madu atau gula dengan beberapa titis minyak zaitun. Sapukan campuran minyak zaitun tersebut pada bibir anda. Tunggu dan bilas dengan air bersih.

Air mawar

Sapu air mawar pada bibir sebelum hendak tidur. Cara menggunakan air mawar ini dapat dilakukan setiap hari.

Tomato

Ambil tomato kemudian sapurkan ia ke bibir secara rutin. Penggunaan secara rutin akan memberikan kesan yang lebih maksima.

Lidah buaya

Ambil gel lidah buaya dan sapu ke bibir. Ingat ye perlu dilakukan secara rutin untuk kesan yang cepat.

Kunyit hidup

Campurkan kunyit dengan 1 sudu susu. Campur sampai rata dan sapu ke bibir selama kurang lebih 5 minit, dan bersihkan dengan air.

Elak dari menjilat bibir

Kebiasaan seperti ini dapat menyebabkan bibir menjadi lebih cepat untuk kering dan terlihat pucat. Hal ini kerana enzyme yang terdapat dalam air liur akan menghakis permukaan bibir. Maka warna bibir yang merah akan memudar.

Jauhi kafein dan merokok

Jauhi minuman yang mengandungi kafein seperti kopi dan tinggalkan tabiat suka merokok kerana kandungan nikotin yang terdapat dalam rokok dapat membuat bibir menjadi hitam.

Air masak

Banyakkan minum air masak supaya badan tidak dihidrasi. Ia juga dapat meningkatkan kesihatan kulit dan memerahkan bibir secara semulajadi.

Sumber : Abgbrian.com


“Dialah Supermom, Walau  Berbeza Sikap Tapi Dalam Perkahwinan Kami Saling Percaya- Azad Jasmin

Siapa yang tak kenal dengan pasangan ‘gila-gila’ dan boleh dianggap loving couple ini. Karekter sang suami juga turut mencuit hati. Tidak sekadar itu, anak sulung pasangan ini sangat berbakat dalam bidang seni dan dilihat banyak mewarisi perangai si ayah yang ‘gila-gila’ orangnya.

Azad Jasmin dan Eira Syazira mendirikan rumah tangga pada 16 September 2011 dan hasil perkongsian hidup bersama, pasangan ini dikurniakan tiga cahaya mata, Amarra Sofea Rose, Ameisya Leann Rose dan Areisya Suri Rose.Bagi Eira, sepanjang perkahwinannya yang dibina bersama Azad sejak 16 September 2011, pasti ada turun naik
“Awal perkahwinan pasti ada rasa cemburu kalau suami balik lewat contohnya. Cuma lama lama kita susah mula faham rentak suami. Perasaan risau dan tak yakin itu sudah kian terhakis. Cuba elak daripada fikir bukan bukan. Kepercayaan jadi teras utama.
“Apabila hidup bersama kita mula tahu sisi baik dan buruk pasangan. Kena terima, hadap dan biasakan. Saya dulu sebelum kahwin lebih serius dan dramatik. Tapi dapat pula suami yang gila gila dan penuh humor, saya mula mengikut rentaknya. Tahulah perangai dia macam kita tengok di Instagram bagaimana pula. Ada saja modal lawak dan usikan buat kita ketawa sampai terbahak bahak.
“Lebih utama apabila berkahwin, kita juga kena akrab dengan keluarga mentua. Ibu mentua pun saya sudah anggap ibu kandung sendiri. Adik lelaki nya pun sudah jadi seperti teman BFF saya,” katanya.
Eira juga mengakui kehadiran tiga anak perempuannya, Amarra Sofea Rose, 7, Ameisya Leanne Rose, 4 dan
Areisya Suri Rose, 2 sudah mencukupi jadi pelengkap rumah tangga mereka.
“Tapi saya tahu suami memang kalau boleh nak anak lelaki pula. Saya dalam hal ini hanya berserah. Kalau ada rezeki hamil, saya tak tolak. Ikut hati cukuplah tiga anak perempuan.
“Cuma apabila bersalin ketiga anak itu dengan cara pembedahan, doktor memang minta jarakkan tempoh masa kalau nak hamil lagi,” katanya.
Sementara itu, Azad mengakui niat bersanding balik itu sudah lama terpendam.
“Tapi saya lihat angka kesembilan dengan tiga anak ini waktu terbaik untuk realisasikannya. Memang teringin nak ‘menikah’ lagi. Isteri saya tak kisah nak menikah berapa kali pun dan izinkannya, dengan syarat kena bersanding dengan orang sama iaitu dengan dia.
“Alhamdulillah berkat bantuan adik kandung, adik ipar dan rakan kongsi produk Bobba Fitz. Dengan bantuan penaja lain termasuk Rass Deco, jadilah apa yang saya impikan,” katanya.
Kata Azad, apa yang dilakukannya juga sebagai menghargai Eira.
“Saya bersyukur ditemukan isteri. Dialah ‘supermom’ kepada anak kami. Biarpun kami berbeza sikap, tapi apabila masuk dalam dunia perkahwinan, kami saling percaya.
“Kami kini lebih matang. Elakkan hal negatif dan tak perlu. Tak sangka juga perkahwinan kami sudah melepasi angka sembilan. Rasa macam baru saja kahwin dan bercinta dengannya,” kata Azad.


Prank Hingga Menitis Air Mata Achey. Rupanya Dapat Hadiah Motosikal Dari Isteri.

Sejak akhir-akhir ramai yang meraikan sambutan hari jadi dengan membuat kejutan. Termasuk pelawak terkenal, Mohd Nasir Hamzah atau Achey.

Lebih manis, kejutan hadiah motosikal dibuat secara prank oleh isteri, Anne sehingga menitis air mata Achey dengan kejutan itu.

Dengan simbolik lagu,  Permata Untuk Isteri nyanyian Kopratasa, Achey kelihatan terpaku dengan kejutan yang dibuat oleh tersayang. Video boleh dilihat di instagram anne_achey.

Manakala berikut sekitar majlis sambutan hari jadi Achey.

Ikuti video di instgram

Sweetnya pasangan suami isteri ni.


“Dulu Saya Kaki Bersin…”- Dr Pakar Otak Ni Kongsi Petua Yang Diamalkan, Terus Hilang Masalah!

Bersin yang berulang-ulang terutama ketika bangun waktu pagi, diakui memang buat sesiapa pun rasa tidak selesa.

Bahkan kita yang melihat ada pasangan atau anak dalam keadaan tersebut, turut berasa kasihan melihat mereka. Apa tidaknya nampak penat terbersin berkali-kali tanpa henti.

Lazimnya, jika begitu keadaannya kita sering kaitkan seseorang itu mempunyai masalah resdung atau sinus dan cara untuk atasinya dengan makan ubat.

Pun begitu, tahukah anda bahawa meredakan bersin boleh juga dilakukan dengan amalkan petua yang dikongsikan doktor pakar otak ini, Dr Rizal Abu Bakar.

Menurut perkongsiannya di instagram miliknya, dulu dia kerap juga mengelami situasi bersin-bersin dan kini masalah tersebut dapat diatasi dengan amal petua menggunakan bawang putih.

Nak tahu detail, ini perkongsiannya.

Saya selalu dengar orang sebut pasal resdung. Bersin jangan cerita. Sana sini dengar achuw sana achuw sini.

Saya dulu dulu pun kaki bersin. Tapi lepas amalkan petua yang saya nak kongsi ni, hilanglah bersin bersin. Tak de lah lagi resedung resdung ni.

Petua dia macam ni:

1) Ambil 3-4 ulas bawang putih. Buang kulit. Hancurkan macam kita dok tengok rancangan memasak tu.

2) Masukkan 2 cawan air dalam periuk. Panaskan lebih kurang 4 minit atau sampai nampak wap mula naik. Masukkan bawang putih yang dah hancur tu.

3) Ambil tuala kecil. Letak atas kepala atau Cover kepala. Letakkan muka atas air yang dah berwap.

4) Sedut bau yang keluar dari wap tu. Bawang yang dah diketuk tu akan keluarkan Allicin. Bahan lain pun keluar juga. Geng ni lah yang akan hilangkan jangkitan.

Paling best lendir akan keluar. Boleh bernafas dengan lapang.

Pada yang kena sinus bolehlah buat. Nanti rasa lega banyak. Power bawang putih ni.

Jika berminat boleh juga sertai event lawatan ke Escape secara virtual pada 6 Ogos ini. Bukan itu sahaja, malah lagi aktiviti menatik menanti anda. Jadi jangan lepaslan peluang segera hubungi nombor yang terdapat di dalam poster di bawah.


Jaga-jaga Scammer, Percutian Keluarga Terbantut Gara-gara Homestay Tidak Wujud!

Dalam keterujaan kita ingin bercuti ke tempat-tempat peranginan, tentunya selain pilihan lokasi yang menjadi keutamaan pelbagai persiapan lain turut dilakukan bagi memastikan percutian berjalan lancar.

Seperti kebiasaannya kita pasti akan mencari hotel, resort, inap desa atau homestay yang selesa untuk kita sekeluarga dapat bermalam di lokasi percutian tersebut. Jika tiada tempahan awal dibuat, bimbang juga penginapan tersebut penuh dan ini tentunya boleh membantutkan sesi percutian yang dirancang.

Pun begitu, siapa sangka meskipun tempahan awal telah dibuat namun sampai masa dan ketikanya untuk checkin, penginapan yang ditempah tiada, hal ini pastinya menimbulkan tanda tanya dan misteri!

Ini sebagai mana yang dilaporkan di Sinar Harian apabila hasrat beberapa pelancong mahu menghabiskan percutian di Terengganu terbantut selepas mendapati lokasi rumah inap di sebuah kampung di daerah ini tidak wujud.

Seorang pelancong yang berjaya dihubungi, Masnawi Md Yusoff, 50 berkata, mereka sekeluarga mengalami perkara sama ketika ingin menyambung cuti di Terengganu setelah melawat beberapa lokasi di Kelantan.

“Saya menempah rumah inap ini secara dalam talian pada pagi Jumaat dan telah membayar sejumlah RM245 untuk menginap selama dua hari, dua malam iaitu pada 5 hingga 7 Jun.

“Saya tiba di situ pada Ahad lalu. Sebaik tiba di lokasi berkenaan, saya gagal menemui rumah inap yang telah ditempah. Saya cuba menghubungi ‘pemilik’ rumah berkenaan beberapa kali namun talian tidak dijawab,” katanya ketika dihubungi Sinar Harian.

Masnawi yang berasal dari Port Dickson, Negeri Sembilan berkata, dia turut menemui beberapa individu yang tinggal berdekatan lokasi itu namun diberitahu rumah inap berkenaan tidak wujud di situ.

“Saya ada bercakap dengan penduduk yang tinggal di kawasan itu, mereka memberitahu homestay tersebut memang tiada.

“Lebih memeranjatkan, saya turut diberitahu, bukan sahaja saya yang menjadi mangsa malah sudah berbelas orang mangsa yang dipercayai tertipu dengan homestay yang tidak wujud itu,” ujarnya.

Kesal dengan kejadian itu, Masnawi bersama isteri dan dua anak mengambil keputusan untuk pulang ke Port Dickson setelah gagal mendapat lokasi untuk menginap.

“Saya cuba juga cari lokasi lain untuk menginap pada malam itu malangnya semua hotel dan homestay sudah penuh mungkin disebabkan musim cuti sekolah.

“Malam itu juga saya bertolak pulang dan tiba di Port Dickson pagi Isnin,” katanya.

Menurut Masnawi, selepas membuat bayaran penuh untuk penginapan, dia turut menerima emel susulan yang meminta tambahan bayaran sebanyak RM100 sebagai deposit untuk menginap di rumah itu.

“Saya abaikan sahaja emel itu dan tidak membuat bayaran tambahan sebab saya sudah jelaskan bayaran penuh.

“Kami sekeluarga rasa kesal dan telah melaporkan perkara yang berlaku kepada platform tempahan hotel dan penginapan yang digunakan,” katanya.

Sementara itu, seorang penduduk, Muhammad Sufi Soulhi Mohd Sufian, 18, berkata, perkara itu disedari berlaku sejak awal cuti persekolahan yang bermula pada Jumaat minggu lalu.

Terbaharu, katanya, dia terserempak dengan sebuah keluarga yang turut mencari rumah inap yang sama pada malam Isnin.

“Saya keluar rumah sekitar jam 7.45 malam untuk menghantar barang dan terserempak dengan sebuah keluarga dari Kedah yang turut mencari homestay berkenaan.

“Saya sudah maklum kepada mereka bahawa tiada homestay yang seumpama itu beroperasi di kawasan ini. Sebelum ini pun sudah ramai orang mencari homestay yang sama,” katanya.

Muhammad Sufi Soulhi turut memuat naik status di laman sosial Facebook pada Isnin dengan harapan agar pelancong dari luar Terengganu yang ingin menempah rumah inap lebih berwaspada supaya tidak tertipu.

Sumber : Sinar Harian


“Doakan Saya Masih Diterima Dalam Bidang Ini.” Manis Berhijab, Netizen Doakan Jihan Muse Terus Istiqamah

Sebelum ini pelakon dan pelawak, jihan Muse pernah mengenakan tudung ketika hadir majlis kahtam Al-Quran penyanyi Shila Amzah sehingga menimbulkan spekulasi dia sudah berhijab.

Terbaru, pengacara Gegar vaganza ini sekali lagi mengejutkan peminatnya apabila mengenakan tudung ketika bercuti bersama keluarga di Jepun.

Rata-rata memuji akan wajahnya yang tampak manis dan ayu bertudung gaya sedemikian.  Jihan atau nama sebenarnya, Nur Jihan Musa, 36, kini sedang bercuti bersama suaminya, Ungku Hariz dan anak mereka, Ungku Arsalan Haq di Jepun, setahun selepas Jihan mengacara program Jejak Jihan Jepun.

Sejak hari pertama percutian, pengacara Gegar Vaganza itu  memuat naik gambar-gambar berhijab dan menerima banyak komen-komen positif.

“Doakan saya masih diterima untuk kerja dalam bidang ni lagi sebab saya memang suka kerja saya,”tulis Jihan tatkala menjawab pelbagai pertanyaan netizen.

Mengulas kenyataan Jihan tersebut, rata-rata peminat mendoakan dia terus istiqamah.


Tak Boleh Sambung Semula, Jari Kelingking Sharonizam Putus Ketika Potong Ayam

Malang tidak berbau, pelakon otai Shahronizam Noor terlibat dalam kemalangan kecil yang menyebabkan jari kelingkingnya putus. Kejadian difahamkan berlaku ketika dia sedang memotong ayam untuk diberikan kepada kucingnya.

Memetik laporan daripada Harian Metro, suami kepada selebriti dan penyanyi tempatan, Safura Yaacob itu segera dikejarkan ke Hospital Ampang selepas melihat jari yang sudah terputus itu.

Kejadian ini turut disahkan oleh anak tirinya, Daniel Hairi yang menjadi saksi berkata insiden berlaku selepas mereka sekeluarga berbuka puasa di rumah.

“Abah mahu memotong ayam untuk diberikan kepada kucing peliharaan. Malangnya, pisau yang dipegang tersasar lalu terkena jari kelingkingnya ketika sedang memotong ayam,” tambahnya.

Melihat keadaan jari bapanya itu, mereka segera pergi ke hospital bagi mendapatkan rawatan dan berjaya menghentikan pendaharan. Namun, doktor pakar mengesahkan bahawa jari yang terkulai dan putus tersebut tidak dapat disambungkan semula kerana urat arteri yang telah terputus.

“Abah bernasib baik kerana mereka berjaya menghentikan pendarahan walaupun jari kelingking sudah putus. Petugas perlu tunggu pengesahan doktor pakar sama ada jari kelingking boleh disambungkan atau sebaliknya.

“Namun, doktor pakar mengesahkan jari kelingking tidak dapat diselamatkan kerana urat arteri sudah putus,” katanya.

Jelas Daniel lagi, meskipun sedih tiada lagi jari kelingking, bapanya tetap reda dengan ujian menimpanya pada bulan Ramadan ini.

“Keadaan abah semakin stabil dan kini sedang berehat sehingga luka dialaminya sembuh sepenuhnya,” ujarnya.

Sumber: Harian Metro


“Mereka Sangat Bersyukur Kerana Anak Mereka Dapat Masuk Ke SBP.” Inspirasi Sungguh Perkongsian Menteri Pendidikan Malaysia Ini

Setiap ibu bapa,inginkan anaknya berjaya dalam pelajaran. Tanpa mengira latar belakang keluarga itu sama ada daripada pendapatan tinggi atau rendah, masing-masing inginkan berharap anak-anak mendapat peluang pembelajaran yang sempurna untuk masa depan yang lebih cemerlang. Ia termasuk peluang untuk melanjutkan pelajaran ke Sekolah Berasrama Penuh (SBP).

Saya tidak pernah menyangka, mengembalikan SBP kepada warga B40 adalah keputusan paling penting yang pernah dibuat semenjak saya masuk ke pejabat 8 bulan yang lalu.

Bumiputera yang kurang berkemampuan akhirnya mempunyai akses kepada pendidikan yang berkualiti, untuk membantu mengubah sosio-ekonomi keluarga mereka di masa depan.

Untuk keluarga berpendapatan kurang dari RM1000, lebih dari 800 murid yang ditawarkan pada kemasukan kali ini bakal mengubah nasib keluarga mereka, untuk 10 tahun ke hadapan. Manakala untuk keluarga berpendapatan kurang dari RM4000 pula, lebih dari 4000 murid ditawarkan tempat.

Bayangkan lebih dari 5000 keluarga, sebahagian besarnya adalah Bumiputera, bakal keluar dari kelompok B40 kerana diberikan peluang serta akses kepada pendidikan yang lebih baik dalam jangka masa 10 tahun ke hadapan.

Mereka ini, yang saya temui menjual maruku di kaki lima, yang menjual ikan di pasar, yang menoreh getah, sehinggalah yang cuma menternak ikan keli; mengucapkan terima kasih kerana membenarkan anak-anak mereka masuk ke sekolah berasrama penuh di seluruh negara. Mereka sangat bersyukur kerana anak mereka dapat masuk ke SBP.

Dan saya takkan lupakan senyuman mereka ketika bersalaman dengan saya.

Kerana saya percaya, di mata mereka, masa depan yang lebih cerah akhirnya mengetuk pintu rumah masing-masing.

Dr Maszlee Malik
Menteri Pendidikan Malaysia


Kena Ajar Anak Lelaki Untuk Sayang Pada Ibunya, Barulah Bila Besar Akan Hormat Pada Orang Perempuan

Orang kata kalau nak melentur buluh biarlah dari rebungnya. Nak ajar anak kena bermula sejak mereka kecil lagi. Kalau dah besar agak sukar untuk berbuat demikian. Persekitaran dan gaya hidup masa kini banyak mempengaruhi anak-anak terutama dalam penggunaan gajet.
Selain itu, cara membesarkan anak lelaki dan perempuan tak sama. Ada pendekatan masing-masing. Saudara Taufiq berkongsi pandangan tentang aspek yang perlu ibu bapa ajar pada anak lelaki sebelum mereka menjadi remaja. Take note ye!

.

Ajar Anak Lelaki 5 Perkara Ni Secepatnya Sebelum Dia Menjadi Remaja

1. Ajar anak lelaki untuk jadi Respectful pada wanita terutamanya pada ibunya sendiri
– contohnya ajar anak lelaki bukakan pintu kereta untuk ibu dan adik perempuannya, jaga nada suara terhadap adik beradiknya & berbuat baik dan lemah lembut pada semua wanita
2. Ajar anak lelaki untuk ada Sense Of Responsibility
– ajar anak lelaki untuk simbah & cuci bila dah lepas hajat di tandas awam, cuci pinggan dan lap tumpahan air di meja makan, kutip sampah yang dia sengaja buang pun adalah salah satu latihan untuk bentuk Sense of Responsibility dalam diri anak

.

3. Ajar anak lelaki tentang Personal Hygiene & Cleanliness
– banyak anak lelaki bertukar menjadi pengotor bila berjauhan dengan mak ayah contohnya di asrama. Rupanya kerana kita lupa nak ajar anak lelaki kita tentang disiplin menjaga personal hygiene & cleanliness
– personal hygiene ni bermula daripada cara cuci tangan hinggalah kepada cara berinstibra’ & berinstinjak. Antara ilmu istibra’ yang kita kena ajar anak lelaki adalah berdehem & urut kemaluannya sebelum membasuh kencing

.

4. Ajar anak lelaki Coping Skills
– coping skills ni adalah cara anak kita nak selesaikan ataupun cara anak kita nak hadapi masalah dalam hidupnya. Contohnya apa nak kena buat bila anak lelaki kita tu stress ke, kena ejek ke kena buli ke
– Sebab kalau anak lelaki kita tak tahu Coping Skills yang betul, anak kita akan mudah terjebak dengan Coping Skills yang negatif. Coping Skills negatif ni contohnya adalah ambil dadah dan juga minum arak
5. Ajar anak lelaki tentang Empathy
– bila tengok pasangan kita penat, cuba suruh anak kita tengok dan fahami kepenatan pasangan kita tu
– amalkan dialog ni pada kita untuk asah Empathy anak kita “Adik, cuba tengok Mama tu. Penat kan dia lipat baju kita berdua kan? Nampak tak muka Mama dah redup dah tu jaga kita berdua tiap hari. Jom kita gi tolong Mama lipat baju nak? “
– bila anak kita dah mampu faham & rasakan emosi orang di sekelilingnya, itulah kejayaan kita dalam membentuk sifat empati dalam diri anak kita. InsyaAllah anak macam ni adalah anak yang hebat Emotional Intelligencenya. Inilah yang kita panggil sebagai anak yang cerdas emosi
Tolong sangat ajar ilmu ni pada pasangan dan anak kita sendiri. Kongsi ilmu ni pada mak ayah yang belum tahu ye sebab saya rasa masih ramai lagi mak ayah di luar sana belum tahu tentang ilmu ni


Bawa Keluarga Ke Jepun, Wajib Singgah Sini Sebab Banyak Benda Yang Percuma. Lelaki Ni Kongsi Infonya!

Melancong bersama keluarga pastinya menjadi pengalaman yang istimewa. Apatah lagi jika berpeluang menjejakkan kaki ke luar negara, dapat kiranya kita anak beranak merasai sendiri keunikan dan keistimewaan sesebuah negara yang dikunjungi.

Menyentuh tentang negara yang memiliki keistimewaan tersendiri dan menarik untuk dijadikan destinasi percutian keluarga,  pastinya negara Jepun tidak tertinggal di dalam senarai negara yang harus dilawati.

Malah menurut perkongsian daripada seorang lelaki Melayu yang juga sudah lama tinggal di sana, katanya ada satu tempat di Jepun ini memberi peluang pelancong merasai budaya Jepun dengan PERCUMA! Rugi jika tidak dilawati.

Wow, jangan lepaskan peluang keemasan ini dan untuk info sepenuhnya, ini perkongsiannya.

TIPS MERASAI BUDAYA JEPUN PERCUMA

* pakai Kimono – PERCUMA
* pakai Yukata – PERCUMA
* belajar kaligraphi Jepun – PERCUMA
* belajar bungkusan Furoshiki – PERCUMA
* kraftangan kertas Jepun – PERCUMA

Tidak sah anda datang ke Jepun tidak memakai pakaian traditional Jepun iaitu:
– Kimono bagi perempuan
– Yukata bagi lelaki

Pihak pelancongan Jepun (JNTO) telah menyediakan segala perkhidmatan di atas secara percuma kepada pelancong. Apa yang korang harus buat adalah hanya pergi sahaja ke pejabat mereka.

Japan National Tourism Organisation (JNTO) terletak lebih kurang 800 meter dari stesen utama Tokyo dan 300 meter dari metro stesen Hibiya. Boleh cuba dengan google maps.
Alamat:

新東京ビル, 3 Chome-3-1 Marunouchi, 千代田区 Chiyoda-ku, Tōkyō-to 100-0005, Japan

Kimono dan Yukata diberi pakai secara percuma dan korang boleh bawak keluar berjalan-jalan seketika dengan pakaian tersebut tidak kurang dari 1 jam.

Jika di Asakusa, sewa bagi pakai kimono dan yukata paling minimum adalah 3000 ¥ bersamaan RM120. Di JNTO ini, mereka mempunyai 27 pasang kimono bagi setiap masa. Tetapi had limit setiap orang datang adalah 10 orang.

JNTO juga menyediakan tour secara percuma kepada pelancong yang ingin ke Emperial Palace iaitu istana kepada Maharaja Japan dimana maharaja masih lagi tidur di situ.

Tips ini hanya untuk pengembara dan pelancong untuk ke Jepun SAHAJA bukan kepada travel agent yang jual pakej untuk jimat.

Arigato Gozaimas


“Ma Lihat LIVE Li Sebelum Ni Agak Keras…”- Cikgu Fadli Ambil Maklum Nasihat Ibu!

Seorang  wanita yang bergelar ibu, adalah satu anugerah mulia dari Allah. Ibu yang hebat inilah yang akan melahirkan dan mendidik generasi masa depan yang bertakwa dan memperjuangkan kebenaran.

Bahkan antara butir bicara awal Cikgu Fadli ketika LIVE sebentar tadi turut berkongsi nasihat yang diberikan oleh ibunya untuk dikongsikan kepada umum.

Meskipun ibunya berasa syukur anaknya bebas daripada segala pertuduhan yang dikenakan kepadanya namun seorang ibu ini tetap mahu menasihati anaknya agar paling utama jangan menjadikan kemenangan hari ini membuatkan dirinya bangga diri.

“Yang kedua, taat pada Allah, pada rasul dan pemerintah. Walau tidak setuju dengan pemerintah dengan pemerintah yang zalim sekali pun, masih ada lagi perintah Allah untuk taat pada beliau.

“Ma bagi tahu juga kisah Nabi Musa, Ma suka bercerita. Saya seronoklah, Nabi Musa ninabi, Rosul nak tegurnya siapa? Firaun maha zalim, maha jahat, mengaku tuhan. Punyalah jahatnya dia,  punyalah zalim, tapi Allah perintah Nabi Musa berdakwah menegur Firaun dengan kata-kata yang lembut.

Bila Ibu Menegur, Tegurannya Ikhlas

“Ma bagi tahu. “Li kena contohi, ni tuhan ajar ni. Boleh kita untuk bersuara, menyatakan kebenaran tapi ingat jangan takbur.

“Pastikan redo Allah dulu dan kena ada hikmah dalam berbicara dalam dakwah dalam menyatakan pandangan. Sebab apa Li katakan itu adalah kebenaran. Tapi Ma lihat pada tulisan dan live Li sebelum ni agak keras. Ma rasa tak kena.”

“Bila ibu menegur ia menegur dengan ikhlas. Mana mungkin seorang ibu menegur demi apa-apa kepentingan dia, melainkan melihat anaknya berada di landasan yang benar.” Jelasnya.

Tegur Boleh, Tapi Jaga Bahasa

“Jadi saya ambil maklum nasihat Ma, dia kata tegur boleh tapi jaga bahasa jangan sampai menghina , jangan sampai kurang ajar,jangan sampai biadap.

“Yang keempat Ma kata, kemenangan ini menunjukkan mukjizat al Quran sebagai mana ayat surah pertama nabi terima Iqra. Dengan tulisan itu boleh mengubah dunia, boleh mengubah negara, boleh mempengaruhi ramainya orang dengan hikmahnya.

“Jadi tolong jaga tulisan kita jangan sampai mencerca menghina walaupun tujuan kita baik. Jadi ini saya panjangkan sebagai peringatan memang khas untuk saya dan sebagai peringatan kawan-kawan kalau mana yang ada kita nak tegur pemerintah atau sesiapa sahaja kena jaga kata-kata kita.” kongsinya panjang lebar.


Usah Berleter Jika Suami Mengadu Penat. Picit Aje Sudah Cukup Buat Suami Bahagia

Tiada siapa wanita yang boleh setanding dan sebaik Saidatina Khadijah yang merupakan isteri yang patuh dan taat kepada suaminya, Rasulullah S.A.W. Hubungan komunikasi inilah yang patut dicontohinya untuk membentuk keluarga bahagia. Bayangkan jika suami mengadu penat setelah pulang dari kerja, isteri pula pula berleter atau kritik yang dirinya juga penat bekerja. Sebaliknya alangkah sweetnya, isteri menawarkan ‘khidmat’ memicit suami. Biarpun sekejap, ia cukup membahagian suami anda.

Moga para isteri muhasabah diri untuk memberikan yang terbaik buat suami tercinta.

_____________________________________________________________

Alhamdulillah, saya pernah hadir ke majlis ilmu komunikasi suami isteri beberapa tahun lalu yang disampaikan oleh Team pengkaji Hadith.

MasyaAllah ilmu-ilmu yang sangat-sangat bermanfaat.

Immediately after class, saya terus aplikasikan pada Tuan Suami.

Salah satu Hadith yang dikongsikan seperti berikut:

Aisyah melaporkan: Setelah itu Nabi pulang ke rumah Khadijah binti Khuwailid (peristiwa setelah Nabi Saw mendapat wahyu pertama)

lalu Baginda berkata, “Selimuti aku! Selimuti aku!” Lantas diselimuti oleh Khadijah, hingga hilang rasa takutnya.

Kata Nabi saw. kepada Khadijah (setelah menceritakan semua kejadian yang baru dialaminya itu)

“Sesungguhnya aku bimbang atas diri ku”

Kata Khadijah, “Jangan takut! Demi Allah!
Tuhan sekali-kali tidak akan membinasakan kamu.

Kamu selalu:

1) menghubungkan tali persaudaraan,
2) membantu orang yang kesengsaraan,
3) mengusahakan (mengadakan) barang keperluan yang belum ada,
4) memuliakan tetamu,
5) menolong orang yang kesusahan kerana menegakkan kebenaran.

Setelah itu Khadijah pergi bersama Nabi menemui Waraqah bin Naufal bin Asad bin Abdul Uzza, iaitu Sepupu Khadijah.

Dalam Hadith di atas ada 3 Teknik yang boleh dicontohi oleh para isteri untuk menjadi isteri dambaan suami (Saidatina Khadijah sering disebut-sebut oleh Rasulullah Saw walaupun sudah tiada)

Teknik 1) Apabila Rasulullah menyuruh Khadijah menyelimutinya, beliau akur dan tidak bertanya sepatah pun

Teknik 2) menjadi pendengar yang setia pada Rasulullah dan menyenangkan

Teknik ke 3) Khadijah memberi kata-kata yang baik dan menyebutkan 5 perkara kebaikan Rasulullah kepada orang lain.

Untuk aplikasi pada pasangan, jika pasangan kita dalam keadaan Rasulullah, kita cuba menjadi seperti Khadijah. Jika kita dalam keadaan Rasulullah, mohon pasangan kita berbuat sebagaimana Khadijah buat kepada Baginda Saw.

Contoh:

Apabila suami pulang ke rumah dengan muka tidak ceria/ stress di pejabat atau tekanan dari perkara luar…

Isteri tidak perlu jadi nasi tambah, tak perlu tanya apa dan mengapa.

Abang ni kenapa balik rumah masam-masam? (Berleter- SALAH)

Abang ingat Abang seorang je penat? Saya duduk rumah ni 24 jam lagi penat (Kritik – SALAH)

Terus sahaja buat apa yang suami minta, jika dia minta air, bantu sediakan air.

Jika dia penat mahu terus masuk bilik baring tenangkan fikiran, pastikan katil sentiasa tersusun kemas.

Be a good listener.

Dan sebutkan kebaikan-kebaikan beliau kepada orang lain.

Jadi, pernah terjadi suatu ketika dahulu, on the way pulang ke rumah dari suatu majlis ilmu di dalam kereta, Tuan Suami mohon saya urutkan beliau. Katanya:

“Tolong picit leher Abang. Abang rasa nak demam”

MasyaAllah terus saya aplikasikan ilmu yang dipelajari dan tutup mulut mengikut arahan yang diminta (dengan niat dapat mencontohi Akhlak SaidatinaKhadijah yang indah didambakan Rasulullah saw)

Tidak saya katakan:
“Tu lah Abang tak bawa baju tebal, kan dah nak demam” (mengkritik-salah)

“Bilik tu mmg sejuk, tu sebab Abang nak demam” (membebel-bebel -Salah)

Apa yang saya lakukan, hanya ambil tangan dan picit-picitkan bahu/leher suami.

MasyaAllah ilmu #ulangkaji bagi saya, suka saya dapat refresh ilmu dari Puan Guru dan mendapat ilmu baru.

Perasaan saya apabila ikut apa yang Saidatina Khadijah lakukan saya rasa tenang dan bahagia. Allahu Akbar, Allahumasoliala Muhammad

Didoakan kasih sayang kita semua dan pasangan kekal hingga ke Syurga tertinggi. Amin Amin Ya Rabb

Nota: Status ini ditulis pada tahun 2014 sewaktu saya baru belajar ilmu ini.

Alhamdulillah, kini dengan Alquran Allah bantu lagi dan lagi & sangat relevan untuk saya ulangkaji.

Astagfirullahal azim wa atubu ilaih
Allahu Akbar, Allahummasoliala Muhammad

Gambar hiasan: Air & Alquran tersedia menunggu Tuan Suami pulang dari Masjid Solat Subuh sebentar tadi.

Satu untuk makanan fizikal dan satu lagi makanan spiritual tadabbur Alquran bersama-sama. Mudah-mudahan tenteram hatinya ?


Tak Mahu Gigi Anak Rosak, Ibu-Ibu Kena Mulakan Dari Awal. Yang penting Elak Makanan Bergula!

Mungkin ada antara ibu bapa kurang mengambil berat akan hal penjagaan gigi kepada anak-anak. Sehinggakan  gigi anak-anak rosak teruk.

Peningkatan usia anak serta pengambilan pelbagai jenis makanan seperti makanan manis, jus, coklat, keropok dan sebagainya tanpa dikawal antara penyebab berlakunya masalah kerosakan gigi dikalangan kanak-kanak.

Makanan manis yang diambil oleh anak sejak kecil misalnya boleh menyebabkan masalah seperti gigi berlubang, mudah rapuh dan kehitaman serta menyebabkan bau mulut yang tidak menyenangkan.

Beberapa kali post saya sebelum ni..menekankan pilihan yang baik untuk anak-anak. Pilih susu yang baik, pilih makann yang baik
Cheat day tu ok laaa sekali sekala, tapi kalo hari-hari cheat day???

Mak ayah tak nak susah.. Malas nak berperang atau terpedaya dengan iklan- di kaca tv. Atau merasakan ilmu-ilmu parenting tak penting? Saya pun tak faham.

Ni saya sajikan, gigi pesakit saya. Baru 3 tahun. Gigi dah semuanya rosak!!! Semua ok!!!

Saya tanya mak dia, Kenapa teruk sangat rosak gigi??
Dia cakap sebab dia minum “kurmak@k@” dia tak nak susu lain.. dia tidur pun mesti nak kena minum kurma*^#% niii sehari 6 botol wajib!”

Post saya sebelum ni saya ada share kandungan gula dalam kurma$&@) (bukan nama sebenar). Gula yang banyak adalah bahaya untuk manusia. Tapi susah nk educate mak ayah. Kenapa suka beli benda tu??

Sebb ada kurma?? Sebab murah? Sebab anak suka??
Orang yang jual benda tu kadang hanya nak tarik pelanggan je.. Berapa percent kurma dia letak, kurma sendiri dah cukup manis
Tambah gula lagi?? Mana anak  tak ketagih gula??

Kesian anak ni.. hari-hari nangis sebab sakit gigi

“Tulaaa doktor..saya ingat nanti saya cuti ni nak bawak datang kat sini nak cabut gigi dia smua nii”

Nak dicabut semua??

Hmmm
Cuba awak pergi cabut sebatang?? Mc berapa hari?? Ni awak nak cabut semua gigi tu sekali gus?? Well done mother????

Banyak penyakit yang disebabkan oleh gula. Kesan anak sukar focus dalam task. Boleh lead to hyperactive disorder.

Anak boleh dapat kencing manis lebih awal. Malah ada pesakit saya ketagih gula. Mesti nak minum air gas. Budak baru umur 8 tahun…
Mak dia kerja restoran.. entahlaaa

Kadang masyarakat kita, kalau disajikan dgn iklan makanan sunnah
Diiktiraf rasulullah lagi, dari mekah, dalam alquran tanpa selidik tanpa dikaji mesti nak beli

Saya bukan anti makanan sunnah
Tapi bukan sekali saya jumpa dan melaporkan “mknan sunnah” ni ke pusat racun negara.. sekali ade steroid dan bahan terlarang…
Bukan sekali
Bukan sekali….

Kalau nak makan kurma gi la beli kurma! Kalau nak makan buah zaitun buah tin..  beli zaitun itself..
Kenapa nak dicampur adukkan ditambah perisa dan ditambah stabilizer dan dijadikan amalan??
Sebab… senang…
Dalam satu sudu ade 23 herba dan makann sunnah kan…
Hebat betul!!

Sekarang semuanya di hujung jari
Bukak cek, kalau tak tahu tanya
Kami kan ada
#kamisediamembantu

Oleh itu, amat penting untuk ibu bapa mendedahkan anak menggosok gigi sejak kecil secara teratur.

Beberapa teknik boleh dipraktikkan oleh ibu bapa untuk si kecil. Antaranya adalah:-

AJARKAN SEJAK KECIL

Membiasakan menggosok gigi pada anak akan lebih mudah jika anda melakukannya sejak kecil. Anda boleh membiasakan sejak anak belum tumbuh gigi lagi. Contohnya, setiap kali mahu mandi boleh gosokkan dengan kain basah atau berus gigi lembut.

MEMBIARKAN ANAK MEMILIH BERUS DAN UBAT GIGI SENDIRI

Untuk memupuk minat anak supaya mudah gosok gigi, beri peluang pada anak untuk memilih berus dan ubat giginya sendiri. Dengan pelbagai bentuk dan warna yang ada pasti anak-anak akan teruja dan secara tidak langsung lebih bersemangat untuk menggosok gigi.

JADIKAN WAKTU MENGGOSOK GIGI MENYERONOKKAN

Jelaskan pada anak kepentingan menggosok gigi adalah untuk mengelak kuman yang boleh melekat pada gigi. Jika tidak gosok, gigi akan sakit. Gunakan teknik penceritaan agar anak rasa seronok dan tidak takut untuk ke hospital bagi membuat pemeriksaan gigi secara berkala.

GOSOK GIGI BERSAMA

Mengajar anak untuk menggosok gigi tidak cukup dengan teori. Anak juga perlu tahu yang ibu bapanya turut melakukan hal yang sama. Untuk itu, tidak salahnya ibu bapa meluangkan masa menggosok gigi bersama anak. Dari situ anak akan faham yang aktiviti ini sangat penting untuk semua peringkat umur dan ibu bapa boleh menunjukkan cara yang betul untuk menggosok.


“Air Mata Mengalir…”- Bila Ajak Romantik Dengan Isteri, Netizen Pula Kasihan Dengan Shuib!

Makan bersuap suami isteri, diakui itu adalah antara perkara romantik yang bila dilakukan akan membuatkan sama ada suami atau isteri merasa bahagia dan dihargai.

Pun begitu, bila baru-baru ini melalui perkongsian video oleh pelawak, penyampai radio dan usahawan Shuib, raih perhatian netizen apabila dia membuat konten bersama Ajak yang dilihat sedang menyuap isterinya di salah sebuah restoran.

Video tersebut yang dimuat naik oleh Shuib di laman TikTok mengundang kesedihan di hati warganet.

Dilihat di dalam video tersebut, Shuib terpaksa menyuap makanan ke mulutnya sendiri selepas melihat Ajak yang berada di sebelah makan berselera sambil menyuap manja isterinya yang ada di sisi.

“Tak Taw Kenapa Air Mata Mengalir”-netizen

Hantaran yang dikongsikan oleh Shuib ini nyata mengundang rasa sedih dan hiba dikalangan netizen apabila mengenangkan Shuib hidup bersendirian setelah isterinya Siti Sarah Raissuddin meninggal dunia pada Ogos tahun lalu.

Komen mereka juga video yang dikongsikan itu tidak lawak sama sekali malah mengundang sedih dan sebak. Bahkan netizen dapat merasakan pasti Shuib akan menyuapkan nasi ke mulut isterinya sepertimana yang dilakukan oleh Ajak andai arwah masih ada di sisi.

“Not funny tapi sebak. Allahuakbar, Almarhumah menanti dipintu syurga. Aamiin 🥰”

“weyh tak taw kenapa air mata mengalir🥺🥺”

“sama mcm sye ble sye tgk lki bini mesra buat sye teringat kt lki sye auto air mata sye mengalir.. Al-Fatihah suamiku 😥😥”

“Xthu kenapa aq tgk xgelak tp nangis.. airmata auto keluar😭”


Malu Gigi Kekuningan Gara-Gara Minum Kopi & Teh? Doktor Ini Kongsi Tipsnya!

Kalau sebelum ni orang minum kopi untuk hilangkan rasa mengantuk, tapi sekarang ni minum kopi dah menjadi seperti satu trend sejak banyak gerai di jalanan menjual air tersebut.

Tidak ketinggalan juga dengan teh, kedua-dua minuman ini pasti menjadi pilihan terutamanya apabila cuaca terik pada siang hari.

Belum lagi yang betul-betul gilakan minuman kaffein tu, sepertinya tak boleh hidup tanpa minum kopi setiap hari!

Tapi, pernah dengar tak kopi boleh menjadikan gigi kuning? Bukan itu sahaja, kedua-dua kopi dan teh boleh beri kesan pada kesihatan gigi! Alamak, macam mana tu? Haaa meh baca perkongsian dari doktor gigi ini untuk kurangkan kesan buruk kopi dan teh pada gigi.

Untuk penggemar kopi dan teh, mesti anda perasan gigi anda lebih mudah jadi kuning. Bukan tu saja, gigi pun boleh jadi sensitif.

InsyaAllah kali ni saya cerita tips untuk kurangkan kesan buruk kopi dan teh kepada gigi

1) Minum guna straw dan elakkan minum terus dari cawan/gelas.

Tujuannya, kita nak elakkan minuman dituju direct kepada gigi, terutamanya gigi depan. Lebih banyak terdedah, lebih senang melekat warnanya.

2) Elakkan minuman yang terlalu panas. Tunggu sejuk sikit dulu.

Suhu yang terlalu tinggi boleh beri kesan buruk kepada struktur dalaman gigi —> lebih mudah bertukar warna.

3) Kumur atau ‘bilas’ mulut dengan air putih selepas minum kopi/teh.

Makin lama gigi kita terdedah kepada minuman, lebih mudah bahan melekat di permukaan gigi.

4) Elakkan berus gigi sejurus selepas minum kopi/teh. Tunggu 30 minit – 1 jam dulu.

Kedua-dua minuman ni berasid, dan memberus sebaik selepas minum, boleh menyebarkan lagi asid ke seluruh mulut —> struktur gigi jadi lebih lemah.

5) ‘Latte’ lebih baik dari ‘americano’!

Secara ringkas, susu dalam kopi/teh boleh bantu mengurangkan kesan sisa minuman dari melekat di atas permukaan gigi.

6) Minum dalam one-shot lebih baik dari minum sikit demi sikit.

Bukan lah habiskan dalam seteguk, nanti tersedak pula.

Point dia di sini, lebih panjang tempoh mula minum hingga habis, lebih tinggi risiko untuk dapat kesan buruk.

7) Jaga kebersihan mulut, rajin berus & floss gigi.

Kebersihan yang tak memuaskan (terutamanya karang gigi) akan buat warna kekuningan lebih senang melekat.

Kalau ikut 7 tips ni minum kopi, tak akan ada kesan ka? Tak lah begitu. Kesan tu masih ada, cuma kurang.

Boleh share kepada geng-geng mengopi anda!

Untuk penggemar kopi & teh, mesti anda perasan gigi anda lebih mudah jadi kuning. Bukan tu saja, gigi pun boleh jadi sensitif.

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


Anak Kecil Kuat Memukul. Rupanya Ini Sebabnya Ibu Ayah Kena Tahu.

Anak kecil kuat memukul. Bukan isu biasa! Kalau nak tahu usia mereka ni memang banyak keganasan berlaku sebab tu mereka di gelar “The Teribble Two”

1-3 tahun memang fasa anak kuat,
– memukul
– mengamuk
– menjerit
– menendang
– membaling

Tu semua cara mereka melontarkan emosi mereka pada kita.
Cuma sebagai ibu ayah kita kena ikhtiar untuk kekang tabiat suka memukul ni dari berleluasa sampai ke besar.

Dari kecil kena pupuk cara melontar emosi yang sihat dan tidak bahaya.
Apa kena buat?
– bila anak mula memukul cepat cepat tahan tangan dia, dan tegas kata “tidak boleh”. Terus instant remove
– anak memukul sebab ada letusan emosi, hanya kata-kata sahaja tak memadai.
– boleh urut tangan anak yang memukul tadi di bahagian lengan sampai ke bahu. Supaya dapat kurangkan rasa tegang ( intense ).
– urut dada depan dan belakang anak boleh beri efek tenang pada dia.
– bagi “calm hug” supaya dia boleh tenangkan emosi yang kecamuk dalam diri
– ajar alternatif, dia memukul sebab dia tak tahu cara lain untuk sampaikan apa yang dia rasa, jadi tanggungjawab kita untuk ajar dia alternatif lain.
– pentingn kenalkan anak dengan “big emotion” seperti marah, sedih, takut, malu & gembira.

Tabiat memukul bukan isu biasa, jangan anggap ia biasa walau nampak comel pada mulanya. Mula dia memukul sebab rasa tak puas hati tapi bila dah jadi habit nanti dia akan memukul sebab nak rasa puas pukul orang.

Aduhai, masa tu bukan kita je, adik adik, kawan kawan, siapa saja dia marah akan jadi mangsa kena pukul.
Kekang sebelum terlambat ye!
Wallahu A’lam,

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Pengsan Di Sarang Hub” – Pengarah Filem Mohd Kalid Meninggal Dunia. Al Fatihah!

Dari Allah kita datang dan kepadaNya jua kita kembali. Pengarah filem terkenal, Mamat Khalid meninggal dunia akibat serangan jantung malam tadi dan khabar duka itu disahkan Setiausaha Agung Persatuan Seniman, Hafiz Nafiah  dalam kenyataan awalnya.

Menurut Hafiz, Allahyarham difahamkan pengsan di restorannya, Sarang Art Hub sebelum dikejarkan ke hospital dan disahkan meninggal dunia.

“Allahyarham pengsan di Sarang Hub, tempat dia dan dibawa ke hospital dan disahkan meninggal dunia.

“Maklumat awal yang kami dapat, jenazah Allahyarham akan dikebumikan di Ipoh esok,” katanya.

Katanya lagi,  seluruh kepimpinan tertinggi Seniman Malaysia serta barisan exco dan ahli-ahli Seniman mengucapkan salam takziah kepada keluarga Allahyarham.

“Seniman mendoakan agar arwah ditempatkan dalam kalangan orang-orang yang beriman dan beramal soleh,” katanya.

Mamat dikenali dengan filem-filem arahannya antaranya Zombie Kampung Pisang, Hantu Kak Limah Balik Rumah dan banyak lagi.

Selain itu Allahyarham juga diingati dengan drama-drama komedi arahannya antaranya Rombongan Cik Kiah ke Sukan Komanwel, Rombongan Cik Kiah Ke Kelana Jaya dan 16 Puasa.

Allahyarham juga merupakan penulis skrip bagi filem legenda Puteri Gunung Ledang, yang dibintangi oleh Tiara Jacquelina dan M. Nasir.

Sementara itu, Tiara dalam post terkini di akaun Instagramnya awal pagi ini menzahirkan rasa dukanya di atas pemergian Allahyarham yang begitu rapat dengannya.

Berita pemergian Mamat atau nama sebenarnya Mohamad Mohamad Khalid, turut dikongsikan oleh penyair Pyanhabib di Facebooknya.

“Daripada Allah kita datang, kepada Allah kita berpulang.

“Sahabat saya, pengarah filem Mamat Khalid, menghembuskan nafas terakhir sebentar tadi. Al-Fatihah,” tulis Pyanhabib.


Ibu Ayah Hati-Hati Bercakap Depan Anak, Belum Faham Tapi Pandai Tiru.

Nampak mudah untuk mendidik anak tetapi jika salah mendidik akan memberi kesan sehingga mereka dewasa.

Jadi ibu bapa perlu mendidik dan menjadi role model kepada anak-anak. Ini kerana setiap perbuatan dan percakapan ibu bapa akan mudah ditiru anak.

Jangan ingat anak kecil tak faham mereka tak tiru, anak yang sudah besar sudah tentu lebih daripada itu.

Seterusnya ikuti perkongsian beliau.

Anak anak belajar komunikasi dengan melihat cara ibu ayahnya bercakap. Bulat bulat dia tiru.
– cara kita bercakap
– mimik muka kita
– kata-kata kita
– nada suara tinggi atau rendah
– dan juga aye-contact kita ketika bercakap

Walaupun mereka tak faham sepenuhnya bahasa yang keluar dari mulut kita.
Tapi lenggok bahasa tubuh kita 100 peratus jelas dan kekal dalam memori jangka panjang mereka.

Mula mula mereka perhati.
Kemudian mereka rekod dalam ingatan.
Mungkin sehari, mungkin seminggu, mungkin sebulan atau mungkin setahun.
Hasil rekod tadi akan di guna satu persatu.
Biasanya yang jadi mangsa “experimentasi” terawal ialah adik beradik sendiri.
Jika baik yang mereka lihat, maka baik la cara komunikasi mereka nanti. Begitu jua la sebaliknya.

Perlu lakukan ini

Sebab itu la kita kena amalkan cara komunikasi yang sihat dengan pasangan di rumah.
– jarang menjerit
– guna bahasa lembut
– tak mengarah-ngarah
– banyak mendengar
– tak maki hamun
– sedap di dengari

Bukan sahaja komunikasi sihat ni penting untuk ajar anak cara komunikasi sihat.
Malah komunikasi ni juga penting untuk jaga silaturrahim kita dengan pasangan.
Biar tergigit lidah jangan tergigit hati orang yang tersayang. Haru biru jadinya nanti.
Jaga mulut, jaga hati, silaturrahim keluarga kita pasti harmoni.
Wallahu A’lam,

Sumber: Mohd Fhais Salim

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Anak Hilang Rasa Hormat, Bila Ibu Ayah Kerap Berbohong Walaupun Dalam Bentuk Gurauan. Jangan Buat Main Hal Ini!

Ibu bapa adalah role model buat anak-anak. Apa sahaja tingkah laku dan percakapan ibu bapa akan menjadi ikutan dan kepercayaan buat anak-anak. Walaupun, ibu bapa berbohong dalam bentuk guruan, ia tetap dipandang serius oleh anak-anak. Ikuti perkongsian Dr Taufik Razif di laman facebooknya yang menjelaskan hal ini. Moga ibu bapa memberikan contoh yang terbaik buat anak.

Ni gambar Maryam Soolihah yang tertidur selepas menangis teresak-esak.

Tadi saya bergurau je dengan Maryam Soolihah ni. Saya saja je tanya dia ” Boleh tak Abi nak bagi baby Aesha ni bawak kereta? Abi nak baby Aesha bawak kereta la. Boleh? “

Tiba-tiba dia menangis tersedu sedu sambil cakap ” Jangan Abi. Nanti kereta pusing pusing. Taknak Abi “

Syahdu la pulak Maryam menangis macam tu sekali. Saya pelik la kan. Saya gurau je pun. Lagipun mana la logik nak bagi baby umur 5 bulan bawak kereta. Aduh!

Tiba-tiba isteri saya bagitahu saya satu benda yang membuatkan saya tersentak.

” Abang. Abang tu tak pernah tipu Maryam “

Allah.. MAAFKAN ABI ANAKKU.

Rupanya anak saya percayakan saya. Walau benda tu nampak remeh dan kecil tapi anak kita ni sangat percayakan kita. Kalau kita tak pernah bohong anak kita, kita suruh anak kita terjun api pun dia akan terjun.

Sebab itulah AUTHORITY dan TRUSTABILITY kita sebagai mak ayah.

Anak kita berpegang pada kata kata dan diri kita sepenuhnya. Cuma kita je yang hakis benda ni perlahan lahan tanpa kita sedari.

Tanpa sedar kita banyak bohong anak. Niat untuk kebaikan anak kita juga tapi benda tu lah yang menghakis TRUST mereka pada kita.

Bila benda ni dah terhakis sempurna, maka di situ lah bermulanya bencana. Anak kita susah nak hormat kita, susah nak percaya cakap kita dan mereka akan melawan dan biadap akhirnya!

Yup. Semuanya hanya bermula daripada kebohongan yang kita nampak remeh. Kalau lembu dipegang pada tali, manusia pula dipegang pada KATA dan JANJI!

Semoga menjado ibu bapa yang hebat dalam mendidik anak-anak


Gagal Untuk Berjaya, Dr Ini Alami Kemurungan. Tapi Ini Sokongan Yang Datang Salah Satunya Isteri Tersayang. Inspirasi Kisah Ini.

IKUTI PERKONGSIAN INI.

Kejayaan yang tertangguh
Antara hikmah kisah dan ibrah “kegagalan”

10 tahun lepas, aku masih lagi bergelar doktor pelatih Sarjana Pediatrik tahun 3 (3rd year MPaeds), belum jadi pakar.

Tatkala “warkah muka buku” (seperti di gambar) ini ditulis, aku baru gagal peperiksaan (percubaan pertama). Kemudian, sekali lagi gagal (percubaan ke-dua) selepas 6 bulan.

KECEWA DALAM DIRI

Ketika itu, aku nekad untuk berhenti (quit master programs). Aku hampa. Aku malu. Dan, aku juga sedar, mungkin aku tidak cukup bagus. Aku tidak layak. Aku tidak cukup pandai. Dan aku salahkan diriku ditahun 2008, kerana memilih untuk melanjutkan pengajian sarjana. Aku patut sedar diri, orang kampung macam aku, tak bagus berbahasa English, sepatutnya tak sambung sarjana. Sesal, sakit hati, perit, aku jatuh ke dalam “pasir jerlus” (quicksand) perasaan yg mendalam. Struggle untuk keluar, semakin tertarik ke dalam kemurungan. Aku menjauhi orang lain. Dan, sesungguhnya aku memang nekad berhenti masa itu.

Namun, ramai yg datang menghulur tangan, dan bantuan. Menarik aku keluar dari pasir jerlus itu. Tanpa mereka, aku tidak mampu berada di tempat yg Allah telah janjikan ini. Bergelar Pakar Pediatrik & Pediatrik Endokrinologi.

Tatkala depresi itu, ramai rakan yang bantu ambil alih kerja dan amanah aku. Cover ward round. Cover oncall. Aku ambil cuti panjang, berjuang dlm perasaan sendiri. Cuba bangkit, dan asyik gagal. Namun, ada 4 insan yg berjaya membawaku pulang dan kembali ke landasan.

SOKONGAN MULA DATANG

Pertama, almarhumah emak. Tak tahulah berapa liter air mata. Berapa jam beliau sujud meminta dari Yang Esa, diatas sejadahnya. Namun, (bagi semua ibu), tiada hijab antara doa kalian dgn Allah. Sesungguhnya, aku bersyukur atas nikmat ber-ayah dan ber-ibu, dan sedih dan rindu yg sekarang tanpa keduanya.

Kedua, bidadari hatiku, isteriku yg satu. Benarlah, disisi setiap lelaki itu, ada wanita yg lebih kuat menyokongnya. Berkorban untuk aku. Jaga anak-anak. Sediakan semuanya. Teman aku belajar. Bertahan ketika amarah dan murung.

Ketiga, almarhumah Prof Fatimah Harun. Siapa graduan Uni Malaya, pasti kenal beliau. Kerap menghubungiku untuk masuk kerja. Akhirnya aku akur. Bertemu beliau. Malah beliau berikhtiar untuk mencabar keputusan yg menggagalkan aku, kerana merasakan aku teraniya. Aku mohon untuk tidak memanjangkan hal tersebut dan merasakan aku memang belum layak dan bersedia, untuk berjaya. Kata semangat dan pedoman darinya, membawa aku ke tahap sekarang.

Keempat, sahabatku yg sama-sama gagal, kecundang kali kedua, beliau telah jadi pakar besar sekarang di hospital swasta. Bro, ko kenal siapa ko, dan terima kasih, ajak aku untuk cuba yg ke tiga, tatkala aku merasakan, cukuplah peritnya kecundang kali kedua. Nama, aku rahsiakan. Antara dia dan aku sahaja.

Ramai lagi yg membantu. Tak terucap nama mereka. Tak terbalas budi baik mereka. Semua yg di UM telah berjasa kpdku. Kakak senior yg ambil mock exam untuk latih aku. Profesor yg ambil kelas tambahan untuk bantu aku. Nasihat dan panduan, seni menjawab, naikkan kembali keyakinan. Adik junior yg tolong cover kerja. Kalian, seumur hidupku, terhutang budi pada kalian, hanya Allah mampu membalasnya.

Antara nasihat yg aku terima adalah, ” Permata itu terhasil dari tekanan tinggi (diamond was formed from intense pressure)”. Kata-kata yg aku pegang sehingga kini.

DEKATKAN DIRI KEPADA ALLAH & MUHASABAH DIRI

Dan, aku mula kembali kepada Allah, sebagai hamba. Cuba dekatkan diri kepadanya. Mulai rendah diri. Mulai muhasabah diri. Dan aku anggapkan ianya perjalanan rohani. Bersangka baik pada Allah atas ujian yg diberi (amat sukar sebenarnya, sebab tatkala itu tidak nampak sebarang hikmah atas kegagalan). Siapa yg kenal aku sebelum 2010, pasti tahu perangai ego aku, grandiosity aku. Sebab itu, aku selalu berkata, Allah tutup aib aku, jika digali pasti ditemui, sisi yg dibenci.

JANGAN PUTUS ASA

Tuan-puan, dari kisah ini, aku belajar banyak perkara:
Depresi / kemurungan itu nyata (Depression is real)
Dapatkan (dan hulurkan) bantuan
Perlu ada sistem sokongan
Doa doa doa, kembali kpd Allah, bertawassul atas amal baik, InSyaAllah Allah permudahkan
Kegagalan dan cabaran, awalnya tak nampak hikmah, tetapi kemudian, kita akan benar-benar beriman, sesungguhnya, Allah jualah sebaik perancang
Sesungguhnya, syurga itu dipenuhi pendosa yg bertaubat, bertaubahlah, tatkala masih ada peluang

Aku masih rakyat marhaen, tiada istimewanya. Masih di kementerian, kerana aku rasa nilai, perjuangan dan fungsi aku di sini, lagi. Cuba bantu pelatih-pelatih, doktor baru, untuk beri perkhidmatan, yg di mataku, adalah fardu kifayyah kami. Moga dipermudahkan

Untuk adik-adik dalam sarjana, PhD:
Ada antara kalian, teruji ketika pengajian sarjana atau PhD. Abang Dan pun sama. 5 tahun sarjana muda. 5 tahun sarjana. 4 tahun 9 bulan subkepakaran. Abang Dan bukti yg lejen ini bukan pass exam pertama kali, tetapi lejen itu, yg bangun bangkit berkali-kali (walaupun abg sentiasa titipkan doa kalian tidak melalui proses ini, harapnya terus berjaya pertama kali. First attempt is still the best attempt).

COVID-19 dan norma baru, pasti ada cabaran baru. Dengarnya, peperiksaan Master semua tangguh (khabar angin). Percayalah, ada hikmah di sebalik semuanya. Doa dan hati abang bersama kalian.

Nak cerita pasal master, setiap orang ada kisahnya, Ada yg keguguran. Ada yg perkahwinan terancam. Ada yg depresi. Ada yg berkorban anak dan orang tua. Ada macam-macam. Tinggal lagi mereka tak tulis dan zahirkan. Panjang kisah hari ni, tak boleh lukis dan pendekkan..

Ingatlah, ianya bukan kegagalan, sekadar “kejayaan yg tertangguh”. Cabaran itu pasti. Dan setiap kesusahan, pasti ada kemudahan. Itu pun janji yang pasti.


“Perlahan- Lahan Belajar Masak. Walaupun Tak Pandai.” Air Tangan Pengikat Kasih Sayang, Ummi Nazeera  Dipuji Belajar Masak Untuk Suami. Sweetnya!

Orang selalu kata, air tangan seorang isterui adalah pengikat kasih sayang dalam sesebuah rumah tangga. Kerana itu nak jaga suami terlebih dahulu kena jaga perutnya.

Namun bukan semua orang pandai memasak. Namun itu bukan alasan untuk berusaha. Tambah-tambah lagi sekarang ini segalanya dihujung jari. segala info dan ilmu dapat diperoleh, janji kena rajin. Bak kata pepatah, di mana ada kemahuan di situ ada jalannya.

Demikia juga dengan pelakon kecil molek ini. Biarpun sudah mendirikan rumah tangga dan memiliki seorang cahaya mata, namun bab memasak memang dia tak pandai. Tetapi bagusnya isteri kesayangan Dr Mohd Izzar Anwari mahu belajar.

Ummi Nazeera dalam satu perkongsian semalam jujur mengakui dia tidak pandai memasak. Malah, video yang dimuat naik memasak Salmon mendapat perhatian netizen.

‘Perlahan Lahan belajar memasak. walaupun tak Pandai?. Pan Fry Salmon with Spinach + Cream Cheese . Lol,” tulis Ummi Nazeera yang turut menerima beberapa tip dan nasihat dari pengikutnya.

Rata-rata netizen memuji akan kesungguhan Ummi biarpun tidak pandai memasak namun tetap mahu menyediakan hidangan buat suami tersayang.